
ДОКЛАД-АНАЛИЗ ЗА ДЕЙНОСТТА НА ДГ  „ДЪГА” – гр. ПАЗАРДЖИК

ЗА УЧЕБНАТА  2018/2019 г.


ДГ „Дъга” е институция, която осигурява началната подготовка на децата за опознаване на света около тях и им осигурява добро начало на училищното обучение. Детската градина е за деца от 3-годишна възраст до постъпването им в първи клас. В заведението се работи съгласно ЗПУО и ДОС за предучилищно образование. Децата постъпват в детската градина по молба на родителите или настойниците си. Родителите заплащат такси в размер, определен от общинския съвет, в съответствие със Закона за местните данъци и такси. Подготовката на децата за училище две години преди постъпването им в първи клас е задължителна и се извършва в подготвителни групи към детската градина.


ДГ  „Дъга” е общинска детска градина с шест групи и филиал „Явор“ с две групи. Централен корпус разполага с два корпуса  с голям слънчев двор, където децата се забавляват и тичат на воля. Зелените площи и помещенията са обезопасени и отговарят на всички държавни изисквания. Занималните и спалнята са просторни и светли. През зимата се отопляват с локално парно. Сградата е съобразена с потребностите на децата. Градината разполага с богат набор от игрово-образователни средства и материали за правилното развитие на малчуганите. За спокойствието и сигурността им се грижи екип от високо квалифициран персонал. Хранителният режим е здравословен, с включени  плодове, зеленчуци и мляко. Закуските и обяда се приготвят съгласно изискванията на РЗИ по рецептурник за детско хранене. В детската градина  малките палавници всеки ден поемат големи глътки любов, знание, разбиране и забавление.  За отглеждането, възпитанието и обучението на децата с много любов се грижат квалифицирани педагози, помощник-възпитатели, музикален педагог, медицинска сестра и логопед. Осъществява се допълнително обучение по английски език, футбол и  народни  танци.  

За децата от предучилищна възраст постоянството има изключително значение. Те обичат живота им да бъде предвидим. Правилата и точно очертаните граници им дават сигурност. Ето защо ние се придържаме към здравословен дневен режим, в който игрите, обучаващите ситуации, храненето и съня следват своята закономерност. Всекидневно се учим на самостоятелност и самочувствие, на състрадателност и взаимопомощ. Нашето желание е да възпитаваме свободни деца с творческо мислене, чувство за отговорност  и добри маниери. Стъпка по стъпка ги подготвяме както за училище, така и за живота като цяло. 

Обучението в ДГ „Дъга” е съобразено с държавните образователни     изисквания. През учебната година децата се обучават по иновативна програмна система „Път към познанието“ с помощта на учебни помагала на издателства „Анубис“, „Булвест“ и „Просвета“, и Наредба №5 за предучилищното образование, която включва следните образователни направления: български език и литература; математика; околен свят; ;изобразително изкуство; физическо възпитание; конструиране и технологии; музика. При представянето на обучаващите ситуации винаги се съобразяваме с индивидуалността на всяко дете и темпа на новото развитие.

Основната ни цел е да осигурим атмосфера на щастие, любов и разбиране, способстваща за развитие на личността на детето, талантите, умствените му и физически способности във възможно най-голяма степен, за да расте то здраво и умно, като активен и способен член на обществото.

Осигуряваме непрекъснатост на възпитателно-образователния процес, което позволява да се работи в посока равенство в постиженията на децата.
Колективът на ДГ „Дъга” се състои от отговорни педагози, а динамиката и сложността на социалните процеси изискват учителите да притежават подготовка, отговаряща на потребностите на образователната система, като се съхраняват най-добрите традиции и практики.

Повишаването на квалификацията на учителите е непрекъснат процес на усъвършенстване и обогатяване компетентностите на учителя за ефективно изпълнение на изискванията на изпълняваната работа и за кариерно развитие. Повишаването на квалификацията се осъществява на национално, регионално, общинско ниво и на ниво детска градина. Вътрешната квалификация и през тази учебна година се проведе по темите от иновативната програмна система „Пътуване към познанието” чрез различни форми, а именно: 
1. месец октомври -  „Празник на хляба”- открита практика.
2. месец ноември - „Развитие на творческото въображение на децата чрез изобразителното изкуство”- семинар.
3. месец декември -  „Можем да творим добро”- дискусия.
4. месец януари -  „Как да взаимодействаме с детето, за да не загубим връзка с него”- лекция. 

5. месец февруари - „Опознавам моята родина”- открита практика.
6.  месец март - „Български традиции, обичаи и фолклор”- семинар.
7. месец април - „Същност и значение на терапевтичните приказки”- лекция и практическо упражнение.
8. месец май -  „Растем здрави и силни”- семинар.
Бяха проведени: лекция с практическа задача на тема: „Рискови ситуации на пътя и поведението на децата на улицата” и семинар на тема: „Интерактивни методи в обучението по БДП”, заложени в Годишния план на работа по БДП, както и една лекция с педагогическия и непедагогически персонал по Плана за противодействие на тормоза и насилието в ДГ на тема: „Форми на насилие и как да ги разпознаем” с лектори- специалисти от Комплекса за социални услуги за деца и семейства- гр. Пазарджик.

Всички проведени форми на квалификация бяха предварително добре подготвени с определени цели, задачи и очаквани резултати.

При вътрешната квалификация широко се използва и самообразованието, като форма на непрекъсната квалификация за проучване на педагогическа литература, запознаване с методическите новости от педагогическата и психологическа теория и практика  за ПУВ. Мотивите за участие във вътрешната квалификация на всеки от  екипа са потребност от постижения и компетентност. Активното участие във вътрешната квалификация на всеки от екипа допринесе и за развитието на самоорганизация, самоконтрол и самооценка. По такъв начин всяка учителка придобива по-голяма увереност. Установява се обратна връзка, стимулира се процесът на непрекъснато повишаване на квалификацията и самият  педагогически процес има по-висока успеваемост, резултатност и ефикасност.

Външната квалификация и избраните форми също са  съобразени с потребностите, интересите и предпочитанията на учителките. Тези форми влияят положително за издигане професионалното майсторство на учителките, за подобряване на дейността им и създаване на оптимални условия за организиране и протичане на възпитателно-образователния процес в детската градина, както и за издигане на техния авторитет като добри професионалисти сред родителската общност. Системата за външна квалификация позволява на учителките да се запознаят с най-новите изследвания в областта на предучилищната педагогика и психология, с тяхната методика  и същевременно да приложат тези нови подходи,  идеи и технологии в своята практика.
Външната квалификация беше организирана от РУО-гр. Пазарджик. В нея се включиха почти всички учителки и по-конкретно:
- м. ноември 2018 г. Вилиана Костадинова, Емилия Славкова, Тотка Павлова, Галя Лилова, Ваня Дамянова, Гергана Атанасова, Галина Бангеева и Гинче Тасева в обучение на тема: „Управление на времето- лична и екипна ефективност”, финансирано от МОН.
- м. декември 2018 г.- Татяна Атанасова, Мариела Янкова, Анна Благолажова- в обучение на тема: „Облачни технологии в образованието”, финансирано от МОН.
- Рени Митрина взе участие в обучение на тема: „Използване на информационни и комуникативни технологии в ДГ и училището”.
- м. април- Иванка Пампова и Галина Бангеева взеха участие в обучение на тема: „Обучението по БЕЛ в ДГ”.
- Вилиана Костадинова и Ваня Дамянова взеха участие в обучение на тема:  „Презентационни и комуникационни умения”.
- Даниела Серафимова и Димка Божкова участваха в обучение на тема: „Подготовка и обучение за безопасно поведение при бедствия”.
- Татяна Атанасова и Мариела Янкова взеха участие в обучение на тема: „Емоционална компетентност”.
- м. май- Вилиана Костадинова- „Иновационни и традиционни технологии в обучението по БДП в ДГ”.
- Галя Лилова взе участие в обучение на тема: „Интерактивни методи и техники за образователно взаимодействие”

- м. юни- Таня Воденичарова и Анна Благолажова взеха участие в обучение на тема: „Придобиване на знания и формиране на базови и практически умения, свързани със защита на децата и учениците при бедствия и кризисни ситуации”.
- Таня Воденичарова и Рени Митрина- „Методика на обучението по БДП”.
- Галя Лилова- „Специфични умения за работа в комисия по БДП”.

   Предстои участие с доклади в Научно-практически форум „Иновации в обучението и познавателното развитие“ в гр. Бургас през м. август на Татяна Атанасова, Иванка Пампова и Вилиана Костадинова.                                                                             
Директорката на детската градина- г-жа Татяна Атанасова и учителката Ваня Дамянова преминаха курсове за придобиване на втора професионално- квалификационна степен.
       Работата по мини-проекти и по иновативната програмна система на детската градина във всички групи съдейства за социално-личностното развитие на децата и осигурява приложение на педагогическото майсторство в планиране и реализиране на дейности извън програмата за предучилищно образование, както и съдейства за привличане на родителите като съмишленици и помощници в възпитателно-образователния процес.

Анализ на резултатите от изходно ниво на постиженията на децата в ДГ „Дъга” през учебната 2018/2019 г.

         През учебната 2018/2019 г. ДГ „Дъга” работеше с две първи, две втори, две трети и две четвърти групи по програмата за предучилищно образование и иновативната програмна система „Пътуване към познанието”. За самостоятелната работа на децата в планираните ситуации се използваха  познавателните книжки на изд. „Анубис”, изд. „Булвест” и изд. „Просвета”. Разбира се в учебно-възпитателната работа намериха приложение програмата по БДП, програмата за действия при БАК и Наредбата на МОН за гражданско, здравно, екологично и интеркултурно образование. Във всяка група се работеше и по избрани от учителките мини-проекти с дейности извън учебната програма. Отчитането на резултатите от изходно ниво на децата става чрез точкова система на три равнища: ниско, средно, високо. С 3 точки се оценява вярно изпълнена задача, с 2 частично вярно изпълнение на задачата, а с 1 ако е посочен неправилен или е даден грешен отговор. Високо равнище на познания и постижения е постигнало дете, което е покрило по-голямата част от критериите заложени в скалата за оценяване. Това са деца, които след дадените от педагога указания работят уверено и самостоятелно. На средно равнище са децата, които след указанията на педагога, започват да работят самостоятелно, но са несигурни и в процеса на работа се нуждаят от допълнителни разяснения. На ниско равнище са децата, които не дават или дават грешен отговор. При изпълнение на задачата очакват допълнителна помощ. Използва се система от диагностични задачи в тестове за групова и индивидуална работа, диагностично интервю, диагностично наблюдение, анализ на продуктите от детското творчество, измерване на физическата дееспособност и антропометрични измервания, като предварително са структурирани критерии за всяко образователно направление по държавно-образователни стандарти.

Диагностичните изследвания имаха за цел да ни дадат обективна информация за детското развитие и отговор на следните въпроси:

· Каква е степента на развитие на уменията на децата по основните образователни направления?
· Как да изградим подходяща педагогическа стратегия за развитие на детето?
· Как да включим и родителите като партньори в този специфичен етап от детското развитие?
Резултати от постиженията на децата в края на учебната година по образователни направления.

ОН „Физическа култура”: При всички деца показателите на физическото развитие са подобрени. По-голямата част от децата са овладели предвиденото образователно съдържание. Степента на овладяване на естествено-приложните и спортно-подготвителни двигателни дейности е висока при значителен процент от децата. Тук се включват и резултатите от физическата дееспособност, установени с тестови батерии. Постиженията на децата от всички възрастови групи са условие за успешното им включване в обучението през следващата учебна година. 

ОН „Български език и литература”: Резултатите от диагностиката показват, че деца с ниско ниво на познания има само в първите групи, което е обяснимо. Това са деца с малък познавателен опит, но индивидуалната работа с тях в бъдеще ще им помогне в преодоляване на пропуските. Във всяка група има деца с проблеми в  звукопроизношението. С децата от четвъртите подготвителни групи работеше логопед. Резултатите в края на учебната година са много добри. Планираните ситуации и всички дейности в ежедневието на децата доведоха до развитие, обогатяване и усъвършенстване на речта.  

ОН „Математика”:  Резултатите от тестовете по това направление за всички групи са най-добри. По-голямата част от децата във всички възрастови групи  показват високо равнище на усвоени знания и умения. От своя страна те са предпоставка за развитие на детското мислене, на умението на детето да наблюдава, анализира, сравнява, анализира, синтезира, квалифицира.

ОН „Околен свят”: Работата по това направление цели представите за природата да се свързват с развиване на практически умения, така, че детето да се ползва от тях и да живее в безопасна среда. Изпълнението на задачите и упражненията показва много добри резултати от изходящата диагностика на децата във всички групи на детската градина. Освен обогатяване и разширяване представите на детето за заобикалящия го социален свят, направлението предполага и формиране на позитивно поведение при при взаимодействието с другите хора. Резултатите от изходящата диагностика са много добри както при по- малките, така и при по-големите деца. 

ОН „Музика”: Целенасочената работа в  изграждането на музикална култура като част от художественото и естетическо възпитание на децата доведе до осъществяване на целите на направлението и постигане на много добри резултати с децата. Показателно е участието на ДГ във фестивала за детско творчество „Пролетна магия” и получените награди в разделите „Народни танци”, солови изпълнения и вокална група. 
ОН „Изобразително изкуство”: Образователното съдържание е свързано с усвояване на основни изобразителни умения  и техники на работа по рисуване, апликиране и моделиране. Резултатите от изследване на изобразителната грамотност на децата съобразно тяхната възраст са сравнително добри. Изобразителната дейност е привлекателна за децата и те с удоволствие творят. Деца от четвъртите групи участваха в няколко конкурса за детска рисунка.

ОН „Конструиране и технологии”: Образователното съдържание по направлението  предопределя решаването на разнообразни конструктивни задачи, свързани със забавни и любопитни обекти за децата в областта на конструирането, способстващи за достигане на заложените в държавните образователни стандарти цели. Резултатите от оценяване на постиженията на децата в края на учебната година говорят за успешното осъществяване на тези цели.

В подготвителните групи за училище/6-7г./ направеното диагностициране на ключовите компетентности /познавателни, социално-емоционални и мотивационни, езикови, количествени представи, фина моторика/ показва,че няма деца с установени дефицити. Всички притежават необходимата готовност за постъпване в първи клас. Овладените от тях навици и умения в образователните области, отбелязват положителна динамика и са добра предпоставка за успешно обучение в училище.
Сравнителна таблица на резултатите от входно и изходно равнище на постиженията на децата през учебната 2018/2019 г. ( Резултатите са представени в проценти).

ОН „Български език и литература”   

входно ниво                                                                 изходно ниво
	нива на развитие
	високо
	средно
	ниско
	високо
	средно
	ниско

	I
	   0
	  17
	  83
	  60
	  30
	  10

	I ф. Явор
	   0
	  10
	  90
	  70
	  17
	  13

	IIа
	 68
	  25
	   7
	  80
	  16
	    4

	IIб
	 78
	  22
	   0
	  88
	  12
	    0 

	III
	 90
	  10
	   0
	  97
	    3
	    0

	IIIф. Явор
	 86
	  14
	   0
	  75
	  25
	    0

	IVа
	 82
	  18
	   0
	  91
	    9
	    0

	IVб
	 80
	  20
	   0
	  90
	  10
	    0


ОН „Математика”

входно ниво                                                                 изходно ниво

	нива на развитие
	високо
	средно
	ниско
	високо
	средно
	ниско

	I
	 
	
	
	 75
	  20
	    5

	I ф. Явор
	
	
	
	 70
	  17
	  13

	IIа
	 77
	 20
	  3
	  85
	  11
	    4

	IIб
	 86
	 14
	  0
	  84
	  16
	    0

	III
	 86
	 14
	  0
	100
	    0
	    0

	IIIф. Явор
	 70
	 30
	  0
	  82
	  18
	    0

	IVа
	 86
	 14
	  0
	  92
	    8
	    0

	IVб
	 85
	 15
	  0
	  92
	    8
	    0


ОН „Околен свят”

входно ниво                                                                 изходно ниво

	нива на развитие
	високо
	средно
	ниско
	високо
	средно
	ниско

	I
	   0
	  13
	  87
	  70
	  28
	    2

	I ф. Явор
	   0
	    9
	  81
	   64
	  36
	    0

	IIа
	 75
	  22
	    3
	   85
	  11
	    4

	IIб
	 87
	  13
	    0
	   90
	  10
	    0

	III
	 72
	  28
	    0
	 100
	    0
	    0

	III ф. Явор
	 59
	  41
	    0
	   85
	   15
	    0

	IVа
	 89
	  11
	    0
	   96
	    4
	    0

	IVб
	 86
	  14
	    0
	   92
	    8
	    0


ОН „Изобразително изкуство”

входно ниво                                                                 изходно ниво
	нива на развитие
	високо
	средно
	ниско
	високо
	средно
	ниско

	I
	    0
	  20
	  80
	  59
	  41
	    0

	I ф. Явор
	    0
	  10
	  90
	  59
	  41
	    0

	IIа
	  62
	  35
	    3
	  81
	  15
	    4

	IIб
	  61
	  39
	    0
	  90
	  10
	    0

	III
	  55
	  45
	    0
	  72
	  28
	    0

	III ф. Явор
	  59
	  41
	    0
	  64
	  36
	    0

	IVа
	  72
	  28
	    0
	  94
	    6
	    0

	IVб
	  80
	  20
	    0
	  95
	    5
	    0


ОН „Конструктивно-технически и битови дейности”

входно ниво                                                                 изходно ниво
	нива на развитие
	високо
	средно
	ниско
	високо
	средно
	ниско

	I
	  10 
	  20
	  80
	  65
	  35
	    0

	I ф. Явор
	    8
	  12
	  80
	  64
	  36
	    0

	IIа
	  65
	  32
	    3
	  75
	  21
	    4

	IIб
	  70
	  30
	    0
	  84
	  16
	    0

	III
	  79
	  21
	    0
	  97
	    3
	    0

	III ф. Явор
	  55
	  45
	    0
	  89
	  11
	    0

	IVа
	  88
	  12
	    0
	  95
	    5
	    0

	IVб
	  85
	  15
	    0
	  90
	  10
	    0


ОН „Физическа култура”

входно ниво                                                                  изходно ниво
	нива на развитие
	високо
	средно
	ниско
	високо
	средно
	ниско

	I
	    0
	  17
	  83
	     79
	   21
	     0

	I ф. Явор
	    0
	    8
	  82
	     82
	   18
	     0

	IIа
	  72
	  25
	    3
	     73
	   23
	     4

	IIб
	  96
	    4
	    0
	   100
	     0
	     0

	III
	  76
	  24
	    0
	   100
	     0
	     0

	III ф. Явор
	  59
	  41
	    0
	     78
	    22
	     0

	IVа 
	  80
	  20
	    0
	     89
	    11
	     0

	IVб
	  65
	  35
	    0
	     95
	      5
	     0


ОН „Музика”

входно ниво                                                                 изходно ниво
	нива на развитие
	високо
	средно
	ниско
	високо
	средно
	ниско

	I
	
	
	
	  80
	  20
	    0

	I ф. Явор
	
	
	
	  42
	  29
	   29

	IIа
	  70
	  27
	    3
	  85
	  11
	     4

	IIб
	  96
	    4
	    0
	  98
	    2
	     0

	III
	  76
	  24
	    0
	  93
	    7
	     0

	III ф. Явор
	  59
	  41
	    0
	  82
	  18
	     0

	IVа
	  82
	  18
	    0
	  95
	    5
	     0

	IVб
	  85
	  15
	    0
	  94
	    6
	     0


Сравнителният анализ на постиженията на децата от детската градина дава основание да се счита, че във всички групи съществува много добра основа за овладяване на образователното съдържание според ДОС, както и определя основните насоки за бъдещата  работа:
- Създаване на условия за разгръщане и изява на индивидуалния потенциал на всяко дете.

Прилагане на педагогически технологии с ясно изразена интерактивна и иновативна насоченост, ориентирани по посока на самоутвърждаването на детето и развитие на креативността му.
              „Безопасността на децата– участници в пътното движение”
Обучението по БДП е неделима част от цялостното образование и възпитание на личността. Неговата дългосрочна роля е създаване на определен начин на мислене и изграждане на поведение, осигуряващо личната безопасност и тази на останалите участници в движението. Това обучение се извършва непрекъснато в рамките на възпитателно- образователния процес в ДГ.

За учебната 2018-2019 г. обучението по БДП се провеждаше във всички възрастови групи в съответствие с нормативните изисквания и програми, определени от „Концепцията за възпитание и обучение по БДП в ДГ и бьлгарското училище” чрез регламентирани и нерегламентирани ситуации. Бяха осъществени всички теми по програмата за БДП. В игровата дейност (дидактични игри, подвижни игри, развлечения- разходки и излети) се осъществяваше и затвърдяваше знанията придобити във ситуации и упражнения във спазване на правила в реална пътна среда. Ежедневно по групи се провеждаше ситуация (5 мин.), напомняща безопасното поведение на улицата. Всички учители са преминали квалификационни курсове по БДП. 
Планираните дейности в годишния план са по месеци и имат отговорници, които да следят и подпомагат, дейностите да се изпълняват от всички. Изпълнените дейности за учебната 2018-2019 година са:

- Запознаване на родителите на родителските срещи с ролята на семейството при възпитание на децата по БДП- във всяка възрастова група през месец септември бяха проведени родителски срещи, част от темите, които бяха дискутирани беше и възпитанието на децата в безопасното движение и ролята на родителите в него.

- Отбелязване Световният ден за възпоменание на загиналите при пътно- транспортни произшествия с детска изложба „Движението по улицата има своите правила”, табла с информация за родителите във всяка група на ДГ „Дъга”.
- Семинар на тема: „Интерактивни методи на обучение при обучението по БДП” беше организиран и проведен от председателя на комисията по БДП. Пред педагогически колектив, той представи темата чрез теоретична разработка и презентация.

- Семинар на тема: „Рискови ситуации на пътя и поведението на децата на улицата”- дейността беше реализирана с участието на всички педагогически кадри в ДГ. Учителите разработиха ПИ и ДИ по всяка една тема и възрастова група на ГТР по БДП. Всичките игри бяха обединени в Сборник с игри по БДП, който беше разпространен по електронен път до всички групи.

- През изминалата учебна година децата от четвърта „А” и четвърта „Б”  групи участваха в организирана разходка до Исторически музей „Станислав Доспевски”- град Пазарджик, Етнографски музей, библиотека „Никола Фурнаджиев”, паметник на Васил Левски, откриване на паметник на Стефан Захариев, театър „Константин Величков” постaновка на куклен театър на камерна сцена с цел спазване на правилата на движение при придвижване в реална пътна среда.        

- През изминалата учебна година децата от трета група участваха в организирана разходка до откриване на паметник на Стефан Захариев, Художествена галерия „Станислав Доспевски”, Образователна програма Младежки дом на ансамбъл за народни песни и танци град Пазарджик, ДКТ „Константин Величков”, където гледаха постоновка на куклен театър на камерна сцена, зала „Маестро Георги Атанасов” за репетиция на Симфоничен оркестър град Пазарджик с цел спазване на правилата на движение при придвижване в реална пътна среда. 

- През месец май децата от вторите, третите и четвъртите групи участваха в организирано посещение на зала „Маестро Георги Атанасов” за репетиция и участие в годишен концерт на четвъртите групи на ДГ „Дъга” с цел спазване на правилата на движение при придвижване в реална пътна среда. 

- Наблюдение на уличното движение около детската градина и възприемане елементите на пътната среда – във втора група беше проведена практическа ситуация по БДП чрез разходка около ДГ и пресичане по пешеходна пътека, наблюдавайки преминаващите автомобили и преценявайки подходящия момент, за да пресекат.     Тема беше  „Нашата улица” със задача - разглеждане на опасни и безопасни места на улицата, движение по тротоар.                              

- Децата от втора „А” група и трета група  участваха в организирана екскурзия до град Пловдив, като пътуваха с автобус и упражниха алгоритми за безопасно поведение в превозно средство. 

- Седмица на БДП в ДГ „Дъга” се проведе от 13.05.2019 г. до 17.05.2019 г. Тя е обща дейност с иновативната програмна система „Пътуване към познанието”, по която работи детската градина. Всяка група проведе според възрастовите особености на децата различни дейности с обща тема „Безопасно движение по пътя”. Единствената обща дейност между групите беше състезанието по БДП „Нашите приятели– превозните средства”, което се проведе на 17.05.2019 година, децата се забавляваха с различни подвижни и състезателни игри по БДП. Всяка група беше наградена с грамота за участие и лакомства. Наградите бяха връчени от директорът на ДГ „Дъга” град Пазарджик г-жа Татяна Атанасова. Дейностите, които се проведоха в отделните възрастови групи са:

1 група 

· Настолни игри по БДП „Уча се да пресичам безопасно”;
· Песен „Пази се” ;
· Презентация „Малък пешеходец”;
· „Нашите приятели – превозните средства” – участие с МПИ „Колелата на автобуса”;
· Рисуване „Светофар”.
2 „А” група“
· „Познавам превозните средства” – рисуване;
· „Превозните средства” – стихотворение;
· „Превозните средства” – МПИ;
· „Нашите приятели - превозните средства”;
· състезание с втора „Б” група.
· 2  „Б” група 
· Проведена ситуация по „ОС“ на тема: „Моят велосипед“

· Табло на тема: „Знаем правилата на улицата “- съвместна работа с родители;
· Състезателна игра „Кое къде се движи?“ по БДП тема „Нашите приятели- превозните средства “.
3 група

· ДИ „Грешките на художника” и „Позволено законите на улицата”;
· Състезание БДП – ПИ „Трансформъри”;
· „С три боички” – възприемане и заучаване на стихотворение;
· Изобразително рисуване „Улиците в нашия град” – колективно рисуване;
· „На площадката по БДП” затвърдяване правилата за безопасно пресичане на двупосочно улично платно.

4  „А” група

- Децата от четвърта група посетиха исторически музей „Станислав Доспевски”- град Пазарджик, като се придвижиха с тролей и упражниха алгоритми за безопасно поведение;
-„Улично движение” – презентация с цел затвърдяване и разширяване знанията на децата по БДП;
-  „Нашите приятели – превозните средства” състезание между;
- четвърта „А” и четвърта „Б” група, игра „Аз съм участник в пътното движение”;
- Изобразително рисуване „Улиците в моя град”;
- „Пеем и се учим на правила за движение по улицата” – развлечение;
- Табло „Пешеходци и автомобили” – колективно рисуване.
   4  „Б” група
- Презентация на децата на тема: „На пътя е опасно”;
- Разходка извън детската градина/пресичане на пешеходна пътека, пресичане на светофар пред Общината, използване на предпазни жилетки и стоп палки, ходене в дясно по тротоара/;
- Гост/роднина на дете от групата, работещ в МВР/ обяснява на децата за опасностите на пътя, пътни знаци, пешеходни пътеки, светофари и т.н/;
· Табло „Пешеходци и автомобили” – колективно рисуване;
-  „Нашите приятели – превозните средства” състезание между;
- четвърта „А” и четвърта „Б” група, игра „Аз съм участник в пътното движение”.                                

1 група филиал „Явор”

· Изложба на тема: „Уличното движение, пешеходната пътека- приятел на всеки“;
· Съвместен концерт с трета група на тема: „Нашите приятели- превозните средства“;
· Участие в празник, посветен на БДП с МПИ „Колелата на автобуса“. 
3 група Филиал „Явор”

 - Песни и стихове, посветени на БДП;
- Викторина на тема: „Улично движение“;
- „Прочети ми“- четене на книжка;
- Апликиране на тема: „Нашите приятели - превозните средства“; 

- Състезание по БДП: „Нашите приятели - превозните средства“.

Анализ на учебно-възпитателната работа по групи:

Анализ на резултатите от учебно-възпитателната работа в първа група на 
ДГ „Дъга” за учебната 2018/2019 год.
Учителки:  Гергана Атанасова
        Емилия Славкова
Групата се състои от 32 деца – 16 момичета, 16 момчета.

На 20.09.2018 г. бе проведена родителска среща. Родителите бяха запознати с историята, мисията, визията, глобалната цел и ценностните ориентации на ДГ „Дъга“. Бе представено съдържанието на програмната система „Анубис“ и съпровождащите помагала „Приятели“, ефективно съчетаващи съвременните теоретични концепции на предучилищната педагогика с педагогическото ни наследство и с традициите. Това дава възможност за творчески варианти на педагогическо взаимодействие и постигане на успешна подготовка на децата за училище.

Родителите бяха запознати с педагогическата практика „Утринна приказка“ с цел по-успешна адаптация на образователната среда. За целта бе създадена мултифункционална обучаваща среда– оформихме кът с приказник (сандък), в него поставихме кукли петрушки, тихи книжки, меки играчки, кукли за театър на маса, параван. Родителите подариха възглавнички за слушане на приказки. Създадохме „Стая на семейството“, в която консултирахме родителите. В занималнята подредихме детска библиотека с книжки, интерактивни играчки.

Между учители и родители се създаде благоприятна среда за споделяне на информация, за емоционалното и когнитивно здраве на детето в прехода между домашна среда и новата образователна среда. Всяко семейство се включваше доброволно в провеждането на ПП „Утринна приказка“ като равностоен партньор в поддържането на емоционалното благосъстояние на всяко дете. В края на учебната година в първа възрастова група се организираха следните дейности: „Парад на приказките“, драматизация на приказки –„Дядо вади ряпа“, „Медената питка“, „Трите прасенца“, „Снежанка“ с представители на семейната общност. От творчеството на децата изработихме книжки „Утринна приказка“ с любими герои от приказки.

Анализ на резултатите по образователни направления:
· ОН „БЕЛ“ – Деца брой 32. Показаното ниво на развитие: високо 60%, средно 30%, ниско 10%.
Децата развиха своята граматически правилна реч, научиха се да отговарят на въпроси, да представят себе си, на колко години са, с лекота назовават членове на семейството, включват в речта си кратки и прости изречения, наизустяват според възможностите си кратки стихчета и римушки. Назовават основните герои в литературното произведение и разбират поуката от приказката. Образуват правилно множествено число на думи и обратно в единствено. Всички деца успешно отговарят и се справят с поставените задачи.

· ОН „МАТЕМАТИКА“ – Показано ниво на развитие: високо 75%, средно 20%, ниско 5%.

Децата се научиха да откриват количествени закономерности, заобикалящата действителност, между едно и много, намират, ограждат и назовават предмети, сравняват групи от предмети, разпознават и назовават кръгла форма на предмети. Разпознават частите на денонощието по характерен признак: луна, слънце. Съобразяват се с характеристиката на сезона. Научиха се да разпознават предмети с кръгла, квадратна и правоъгълна форма, като ги съотнасяха към съответната геометрична фигура, броят количествено и поредно до 3, образуват групи от предмети по даден признак (вид, цвят, височина). Осмислят количествени зависимости: поравно, повече, по-малко. Ориентират се в пространствени ситуации при движение в лабиринт.

· ОН „ОКОЛЕН СВЯТ“ – Показано ниво на развитие: високо 70%, средно 28%, ниско 2%.

Децата се научиха да разпознават образа си и назовават пола си. Описват себе си, назовават името си и описват близките си приятели, както и предпочитанията си към облекло и играчки, изразяват привързаност към членове от семейството, демонстрират предпочитание към място за игра: играчки и съиграчи, посочват това, което харесват или нехаресват. Активно вземат участие в игри и играят с радост и удоволствие. Различават сградите на дома и детската градина. Знаят правилата за пътуване в автомобил. Активно се включват в празника за безопасност на движението, участвайки в МПИ „Колелата на автобусчето“. Получиха грамота за участие в състезание по БДП „Нашите приятели – пътните знаци“. Показаха познания при правилата за пресичане, познават средства за хигиена и начините за използването им, познават професии, свързани с грижите за деца в детска градина. Назовават лични празници, рождени и имени дни, свои и на децата в групата. Знаят името на своята страна, изявяват желание за участие във фолклорни празници: „Коледа“, „Великден“. Назовават домашни животни и техните малки, познават и назовават плодове и зеленчуци. Разпознават природни картини, като метеорологичното време: слънчево, дъждовно, снежно.

· ОН „ИЗОБРАЗИТЕЛНО ИЗКУСТВО“ - Показано ниво на развитие: високо 65%, средно 35%.

През учебната година децата развиха своите познавателни и изобразителни умения, запознаха се с националните ценности и традиции, научиха се да познават и назовават обекти при разглеждането на картини, илюстрации и произведения на народното творчество от готови и изрязани форми. Апликираха образ, ритмично рисуваха хоризонтални, вертикални и наклонени линии, използваха достъпни материали от пластичен материал и техники за моделиране и рисуване. Изразяваха емоционално-оценъчно отношение към резултатите.

· ОН „КОНСТРУИРАНЕ И ТЕХНОЛОГИИ“ - Показано ниво на развитие: високо 65%, средно 35%.

През учебната година децата се научиха да разбират и изследват поетапно демонстрирани указания при създаване на модел. Усвоиха техники: сгъване, залепване и нанизване с помощта на учителя. Имат представа за хартия и природни материали, създаваха модел, късаха хартия на ленти, имат представа за видовете дрехи и тяхното предназначение, обличат се и се събличат с помощта на възрастен, подреждат прибор и салфетка за хранене по указание. Имат представа за играчки на отделни превозни и товарни средства, различават инструменти, които използват в своята дейност: четка, молив, прибор за хранене, имат представа за устройства за информация и комуникация, телевизия, аудио устройства.

· ОН „ФИЗИЧЕСКА КУЛТУРА“ - Показано ниво на развитие: високо 79%, средно 21%.

През учебната година децата се научиха да се движат самостоятелно и организирано в група с водачи, с определени ориентири и посоки. Придвижваха се чрез ходене с малки крачки, с големи крачки, на пръсти, пети и назад с различни положения и движения на ръцете, предвижваха се чрез бягане в различни посоки и редувано с ходене, подскачаха с два крака на място и с придвижване, скачаха на дължина от място в дълбочина, от високо на ниско и за достигане на предмет, окачен на височина, придвижваха се чрез свободно лазене на колянна опора от и към предварително определени ориентири в права посока и зиг-заг, и се провираха под въже, изпълняват физически упражнения без уред, които въздействат върху развитието на всички мускулни групи, проявяваха двигателна активност и емоционална удовлетвореност от игровата двигателна дейност, движеха се и играеха безопасно в групата и на площадката.

През учебната 2018-2019 година работихме по мини-проект на тема: „Аз и моята детска градина“ с тематична насоченост „Светът на детето и взаимодействията в детската градина“. Формирахме първоначални умения за ориентиране на децата в средата, регулиране на отношението с хората и включването на децата във възпитателно-образователния процес, създадохме емоционален комфорт на всяко дете и безпроблемно ориентиране. Задачите осъществихме по посока на създаване на условия за позитивни и емоционални преживявания в детската градина, проведохме педагогически ситуации.

· Месец октомври – „Моята детска градина“, „Моите играчки“, „Кой се грижи за мен?“, „Кой съм аз?“, „Какво правим заедно?“, „Моите приятели“, „Вълшебните думички“, „Моето тяло“, „Чистотата е здраве“.

· Месец ноември – помогнахме да опознаят хората, които се грижат за тях, за да се адаптират към условията на средата „Кой се грижи за мен?“, „Нещата, които харесвам“. Изготвихме табло със снимки „Моите приятели“. Изготвихме табло с участие на родители „Ден на Християнското семейство“.

· Месец декември – изградихме в децата необходимите културно-хигиенни навици и умения съобразно възрастта на тема: „Добри приятели“, „Вълшебни думички“, „За водата и сапуна“, „Чисти зъбки“. Родителите попълниха анкети „Общуваме ли с нашите деца и как?“.

· Месец февруари – създадохме целесъобразен социален живот и поддържахме добри взаимоотношения в групата чрез оформяне на кътове и табла: „Нашите детски добринки“, „Това сме ние“, „Децата празнуват“, „Правила на групата“.

· Месец март – проведохме открита практика пред гости от цяла България на тема: „Слончето Тото“, апликиране на торта, като се осъществи плавният преход от „Утринна приказка“ към планираната ситуация. Посрещнахме Баба Марта, стимулирахме познавателната култура на децата от първа група. Организирахме и проведохме осмомартенско тържество „Аз обичам мама“. Запознахме децата с цикъла пролетни празници и заучихме пролетни песни и стихотворения. 

· Месец април – проведохме втора открита практика „Утринна приказка“ пред гости, учители и директори от област Пазарджик на тема: „Медената питка“, като осъществихме плавния преход от „Утринна приказка“ към планирана ситуация „Моделиране на медена питка“. Децата проявиха интерес и творчество. Чрез темата „Чистотата е здраве“ затвърдихме знанията и навиците за опазване на здравето и засилване на вниманието, за укрепване на детския организъм.

· Месец май – проведохме „Парад на приказките“ и всяко дете представи своя приказен герой. Участвахме в състезание по БДП „Нашите приятели пътните знаци“. Запознахме се с „Новите играчки за нашата площадка“, „Моето гардеробче“.

Очакваните резултати бяха осъществени по посока успешно адаптиране на децата в детската градина, изграждане на необходими навици, култура на общуване и активно включване в живота на детското общество. Проектът въздейства на децата, родители и учители. 

Анализ на резултатите от учебно-възпитателната работа в първа група- филиал „Явор“ на ДГ „Дъга” за учебната 2018/2019 год.
Учителки:  Галина Бангеева
        Цветослава Болчева

Групата се състои от 26 деца – 9 момичета, 17 момчета.
Групата работи по Програмата на Надежда Витанова и колектив ,,Активността на детето в детската градина “ и материали на образователна програмна система ,,Моите приказни пътечки“ на издателство ,,Булвест“. Работим още по Иновативна програма  на ДГ ,,Дъга“ - ,,Пътуване към познанието“, мини-проект  на тема: ,,Да открием света чрез мъдростта на приказното вълшебство“ и  пилотен национален проект ,,Утринна приказка “.

Първа група се характеризира най-общо като период на адаптация на детето, процес на преминаване от семейна среда към новите условия в ДГ, ново отношение спрямо заобикалящия го свят, нови дейности и форми на общуване с възрастни и връстници.

Работата по ОН ,,БЕЛ“ протече паралелно по всички ядра. След направена диагностика се констатират 70% високо, 17% средно и 13% ниско ниво на развитие на говорните умения на децата. С малки изключения децата изговарят всички звукове в речта, правилно употребяват думи, свързани с названия на предмети, лица и явления. Децата използват правилно построени, прости разширени изречения в диалогичната си реч и при съставяне на кратки описателни разкази. Разбират съдържанието на кратки литературни произведения, различават начало и край и се включват активно в тяхното успешно пресъздаване. Изговарят отчетливо думите в общия поток на речта.

ОН ,,Математика“- 70% високо, 23% средно и 7% ниско ниво са резултатите от диагностиката проведена в края на годината.

Отчитайки нагледно-действената форма на мислене у тригодишното дете, процеса за формиране на елементарни математически представи се осъществява чрез предметно-манипулативни и игрови познавателни ситуации. На базата на тези форми на педагогическо взаимодействие, децата разбират количествените отношения между обектите, могат да броят количествено и поредно и сравняват обекти по различни измерения. По-голямата част от децата се ориентират в частите на денонощието. Познават геометричните фигури кръг, триъгълник и квадрат, но по-трудно откриват броя им в графично композирани образи. Определят много точно пространствените отношения и посоки.

ОН ,,ОС“ – 64% високо и 36% средно ниво.

Системната и последователна работа по това направление допринесе за това децата да проявят отношение към определени социални явления, като взаимоотношения, постъпки, поведение, обичаи, празници и преживявания. Децата имат представа за собствената си личност и хората от тяхното обкръжение. Включват се активно в сюжетно-ролеви игри.

Относно знанията за Природата, децата надградиха притежаваната от тях информация с нови представи и познавателни умения. Децата притежават умение да разпознават, назовават, описват и сравняват различни животни и растения, както и да ги свързват с тяхната естествена среда на живот. Децата обогатиха представите си за промените, които настъпват в Природата през различните сезони. Посочват и разпознават в природните картини Слънце, Луна, звезди, облаци, дъжд и др.

ОН ,,ИИ“- 59% високо и 49% средно ниво. В началото на годината част от децата притежаваха умения за правилното използване на материалите и пособията за рисуване, апликиране и моделиране. Малка част познаваха цветовете, предимно основните и допускаха грешки при назоваването им. Постепенно децата придобиха представи и умения за анализ на обекта за рисуване, големина,части и форми. Придобиха умение да свързват в общ сюжет вече изобразявани обекти- слънце, трева, къща, дете. Децата овладяха различни материали и техники на рисуване и моделиране.

ОН ,,КТ“- 64% високо и 36% средно ниво. Децата притежават много добри за възрастта си конструктивно-технически представи и умения. Познават различни конструктивни материали и формираха умение за планиране на дейността си и довеждането ѝ до краен резултат. Децата придобиха множество умения от битов характер: да се самообслужват при обличане и събличане, да отсервират след хранене, да подреждат кътовете за игра и да изпълняват индивидуални поръчки. Всичко това води до изграждане на стабилен динамичен стереотип и успешна адаптация към условията в ДГ.

ОН ,,ФК“- 82 % високо и 18 % средно ниво.

Работата по това образователно направление е свързано с особеностите  във физическото развитие на тригодишното дете, което е с неукрепнала мускулатура и телосложение. Движенията му са неуверени и неустойчиви. Чрез системна двигателна дейност,  децата станаха по-уверени и самостоятелни. Познават и изпълняват естествено-приложните движения: ходене, бягане, скачане, хвърляне и провиране. Изпълняват двигателна дейност с организиращ характер – ходене в колона по един, по двама.

Упражняват игри с елементи на детски спортове. Децата са много инициативни при избора и изпълнението на подвижни игри.

ОН ,,Музика“- 42% високо, 29% средно и 29% ниско ниво. Децата се включват с желание при изпълнението на любими детски песни и пеят до четири различни по тематика песни. Разпознават някои музикални инструменти. Интеграцията между движения и музика в музикално-подвижните игри и танците, които разучиха, помогна за физическо укрепване на детския организъм.

Чрез работата по Програмата по БДП, децата получиха елементарни представи за правилата и организацията на движението по пътя. Опознавайки елементите на улицата- тротоар, пешеходна пътека, светофар, улично платно, детето започна да се ориентира в ежедневно възприемани от него ситуации на улицата и да се изгражда отношение към спазване на правилата за безопасно движение на пешеходците.

По Иновативна програма ,,Пътуване към познанието“ започнахме новата учебна година с участие в празника за откриване на учебната година и подреждане на фото-изложба ,,Нашата семейна ваканция“ със семейни снимки от лятото. Децата се включиха в празника, посветен на хляба, с подвижна игра ,,Гевречета за Машенка“ и отново с изложба ,,Моята любима храна“, свързана със здравословното хранене при децата.

В началото на месец ноември заедно с голямата група се организира ,,Парад на приказните герои“. По-нататък продължихме със знания за семейството и се включихме в благотворителната акция за Коледа ,,Да дарим доброта“.

Организирахме изложби, посветени на Родината ,,Любимо отечество“- със снимки от различни градове и национални паметници на културата и българските традиции – Варна, Шипка, Панагюрище и др.н Посветихме една от изложбите на Васил Левски.

Посрещнахме пролетните празници- Баба Марта и Осми март с драматизация, изнесена от родителите, а децата ги поздравиха с хубави детски песни за празника.

Придружени от родители, посетихме за първи път библиотеката, където децата видяха най-голямата и най-малката книга.

Отново с помощта на родители присъствахме на откриване на ,,Алея на славата “ и спортни площадки в парк ,,Писковец“.

Работата по националния проект ,,Утринна приказка“ и мини-проекта на групата ,,Да открием света чрез мъдростта на приказното вълшебство“ се реализира чрез активно сътрудничество между родителската общност и учителите за успешното адаптиране на децата към условията на ДГ, посредством ежедневно четене на приказки,
организиране на образователна среда ,,Кои сме ние?“- място в занималнята специално пригодено и подготвено за четене на приказки, ,,Кът на семейството“ за консултации с родителите, табло за хронология на четенето и фото-история.

Дейностите от мини-проекта, които придружиха сутрешното четене на приказки, бяха: ,,Бабината коледна приказка“- развлечение с подарък книжка от Директора на ДГ, гостуване на ,,Пътуващото сандъче“ от Библиотеката, ,,Да помогнем на болните книжки“ , ,,Деца четат на деца“- четене от по-големи братчета и сестричета, изложба ,,Моята любима книжка“- донасят  любимите си книжки и ги четем заедно с другите деца, ,,Коя игра научих от баба?“-запознаване с народни игри напр. ,,Дай, бабо огън“ и др.

През м. април и май разширихме четенето на приказки с членове на ситуирани близо до ДГ институции, а именно: РБ ,,Н. Фурнаджиев“ и РС „ПБЗН“- гр. Пазарджик. Разширяването на социалните контакти на децата с лица извън семейната общност допринесе много за тяхната социализация. Децата със задоволство посрещаха нашите гости и ги канеха отново да ни посетят.

Включването на родителите в съвместни дейности с детската градина допринесе изключително много за изграждане на взаимоотношения на взаимно доверие и разбиране между страните, заинтересовани от благополучието на децата и тяхното личностно изграждане.

Анализ на резултатите от учебно-възпитателната работа във втора „А“ група на ДГ „Дъга” за учебната 2018/2019 год.

Учителки:  Галя Лилова
                   Ваня Дамянова
През изминалата учебна 2018/2019 година децата укрепнаха физически и емоционално и едновременно с това се увеличиха техните потребности от знания, умения и от общуване. Използваните помагала „Приказни пътечки” на издателство „Булвест” ефективно съчетават съвременните теоретични концепции на предучилищната педагогика с педагогическото ни наследство и с традициите. Това дава възможност за творчески варианти на педагогическо взаимодействие и постигане на успешна подготовка на децата..

ОН „БЕЛ”

Децата усъвършенстваха своята диалогична и монологична реч. В съставянето на кратки  разкази,  включват своя познавателен и речеви опит, отделят и различават езиковите единици- кратко  изречение, дума, звук; обогатяват речника си с названия на растения, предмети, обекти, явления, синоними, антоними, думи с обобщаващо значение; осмислят съдържанието на художествено произведение, характеризират постъпките на героите, преразказват, драматизират, съставят кратки  разкази.

ОН „Математика”

Децата развиха образното си мислене, като овладяха различни начини за извършване на елементарна математическа дейност; осмислиха количественото и редно значение на числата до пет, сравняват количества и измерват величини, ориентират се в двумерното и тримерно пространство, разпознават различни геометрични фигури-  кръг, квадрат и триъгълник, моделират и преобразуват фигури.

ОН „Околен свят”

Децата утвърдиха своето място в детската група и проявиха желание за сътрудничество и екипност, осъзнаха необходимостта от спазване на правила и норми на поведение във всекидневната, игровата и празнична ситуация. Развиха уменията си да наблюдават и сравняват различни обекти и взаимоотношенията в тях, спазват достъпни и адекватни правила за безопасно поведение на пътя. Упражняват норми на поведение, съобразени с доброто здраве и избягване на опасности за живота в детската градина, у дома и на обществени места, развиват, осмислят и прилагат норми на поведение на познати и непознати обществени места.

Децата разшириха и обобщиха представите си за близката и далечната природна среда, ориентират се безпогрешно в растителния и животинския свят и осмислиха ролята на човека за съществуването им, ориентират се в неживата природа, природните явления, сезонните промени и ролята им за живота на човека, растенията и животните, развиха уменията си да наблюдават и сравняват предметите, обектите и явленията от заобикалящата ги природна среда, възпитаха у себе си отношение към нормите на поведение при природни бедствия.

ОН „Изобразително изкуство”

Децата разшириха визуалната си представа за различните видове изобразително изкуство, възприемат и пресъздават обекти и явления от действителността, прилагат познати средства за постигане на художествена изразителност, използват достъпни материали и техники за рисуване, апликиране и моделиране, развиха уменията си за цялостно цветово изграждане на рисунка, изразяват емоционално и оценъчно отношение към резултатите от изобразителната си дейност, развиха своето въображение, самостоятелност, съобразителност и творчество, развиха декоративен усет, чувство за ритъм и симетрия.

ОН „Конструиране и технологии”

През учебната година децата натрупаха опит за ръчна обработка на различни материали и за изработка на разнообразни модели, овладяха разнообразни начини за обработка на хартия, природни, текстилни и други подръчни материали, развиха уменията си за изработка на модели по указания, натрупаха опит за самообслужване, подпомагане на другия и работа в екип, както и за поддържане на ред и чистота в помещенията, всекидневно упражняват културни и хигиенни навици.

ОН „Физическа култура”

Критериите за оценка на постиженията на децата са: физическото развитие и равнището на физическа дееспособност. Антропометричните измервания, съпоставени с тези от началото на учебната година при всички деца, са по-високи. Положителна промяна има и в равнището на отделните физически качества по тестове за физическа дееспособност. Резултатите показват висока степен на овладяване на естествено-приложните движения. Децата са развили и усъвършенствали своята моторика и двигателните си способности, формирали са умения за взаимодействие с връстниците си при изпълнение на физическите упражнения, ПИ и СПУИ, на по-висока степен са качества като организираност, инициативност, съобразителност и точност.

ОН „Музика”

Децата обогатиха своя песенен репертоар, осъзнаха и развиха интереса, отношението и желанието си за общуване с музиката и танците. Под ръководството на г-жа Таня Димитрова разучиха народния танц „Тамбурата пее”, с който участваха на фестивала на детското творчество „Пролетна магия” и спечелиха първо място в категорията „Народни  танци”. Това им помогна да усъвършенстват координацията на движенията си, да развият мелодичния си слух и метро-ритмичен усет.

Мини-проект „Във вълшебния свят на приказките” и ИПС „Пътуване към познанието”

Вече трета година ДГ „Дъга”- град Пазарджик работи по иновативна програмна система „Пътуване към познанието”. Ние съчетахме дейностите от мини-проекта на групата с темите по месеци от програмната система.

През настоящата учебна година с децата от групата работихме по мини-проект „Във вълшебния свят на приказките”, целейки:  

1. Представените приказки и игри да насърчат децата да водят по-активен начин на живот, да играят с другите деца, да развиват умението си за общуване.

2. Включване на родителите ежемесечно  в дейностите на проекта.

Задачите, които си поставихме с този проект бяха: 

1. Създаване на позитивна среда, в която всяко дете да може да изяви способностите си, талантите си и да се постави в ролята на другия.

2. Възпитаване и развиване на умение за разбиране на общочовешките ценности и поведенчески умения, за да ги преживяват и изразяват в ежедневното си общуване с връстниците.

3. Децата да опознаят света на емоциите, да се научат да разпознават различните им проявления и влиянието им върху поведението и отношенията.

4. Включване на семейството в дейностите на проекта, с цел родителите да се научат да четат приказки на своите деца и да общуват с децата си положително и на техния език.

5.Да достави нови емоции на децата и родителите им и да провокира у тях отношение към приказките и книгите.

Целта на нашият проект беше да покаже на родителите каква е ползата от разказването и четенето на приказки. Това е много важно за изграждането на детската личност. Така изграждаме мостове между родителите и детското заведение. Целта ни е да направим родителите съпричастни с цялата работа, която ние вършим, за възпитанието на децата. Защото от времената на древните култури до наши дни детската приказка има своето запазено място в ранното детско образование. За да можем ние да формираме у децата и нравствените, и естетическите категории, добро и лошо, красиво и грозно, за да могат те да навлязат в света, за да разберат своя свят и да знаят какво да правят в него, на децата трябва да им се разказват приказки. Разбира се, всяка приказка трябва да е побрана за съответната възраст на детето. В началото на учебната година на родителска среща представихме на родителите проект на читателски дневник. Идеята ни беше приета с интерес и желание от страна на родителите. Всеки месец родителите трябваше да четат по една приказка според темата на месеца и да отбележат в дневника реакциите, въпросите на децата след като са я чули. Също има и място, на което децата да изобразят чутото чрез рисунка или апликация. Всеки месец помагахме и отговаряхме на родителски въпроси, свързани с воденето на читателския дневник, а на края на учебната година, те ни бяха предадени, за да можем да анализираме направеното то тях.

Успоредно с читателския дневник, по който работиха родителите, ние изпълнявахме следните дейности с децата в групата:

м. Септември „Незабравимо лято”:
- Виртуална фото-изложба със снимки на децата от лято 2018 година „Незабравимо лятото”- след като получихме снимки от всяко дете, беше изработено табло със спомени.

- Запознахме родителите с читателския дневник по мини-проекта „Във вълшебния свят на приказките”.
- „Приказките- целебна храна за детската душа” – приехме различни предложения от родителите за дейности, които да се включат в читателския дневник.

- Семинар „Моят приказен свят”- запознахме родителите с ползите и необходимостта от четенето на приказки.

м. Октомври „Здравословно хранене”:
- „Вкусно и полезно”– участие в есенния празник на детската градина. В традиционния „Празник на хляба” взехме участие заедно с родителите с МПИ „Семенцата”.

 „Вкусен календар– готвим двама аз и мама” – в кулинарните изделия за празника на хляба взеха участие при приготвянето им всички деца.

В месеца на здравословното хранене всички приказки, които представихме на децата бяха свързани с темата. Децата с интерес възприемаха всички художествени произведения посредством презентации, четене и театър на маса.

м. Ноември „Майстори творци на моя град”:
- „Зелено бъдеще за моята детска градина”- засаждане на туи – родителите приеха с желание предложената от нас инициатива и оградихме площадката за игра в двора с туи. Направихме и еко пътека от дървени шайби.

- „Рисунки по приказки с моето семейство”- ателие с родителите с рисунки върху камък, посветено на „Деня на Християнското семейство“- проведохме в занималнята на нашата група. Децата с помощта на своите родители изобразиха върху камък любим приказен герой. Направихме изложба във фоайето на детската градина.

- „Разказвачът на приказки рисува”– обогатяване на читателския дневник с цветна илюстрация. Децата илюстрираха епизод от приказката „Житената питка”, след което направихме изложба във фоайето на групата.

м. Декември „Дарявам доброта”:
 - „Приказка за доброто”– драматизации на приказката „Житената питка” и „Дядо вади ряпа”.

м. Януари „Играя и мисля”:
- „Тихи книжки”– родител представи на децата приказката „Вълкът и седемте козлета” във вариант „Престилката на мама”. Съдържанието на приказката бе представено по много интересен и забавен за децата начин, събуди интерес и желание у децата да задават въпроси, да анализират постъпките на героите. 
- Виртуална фото-изложба „Игри с приказки преди заспиване” създадохме група в интернет, в която родителите да представят с помощта на снимки моменти, в които те четат приказки на своите деца. Ние обединихме всички снимки в един общ клип с музикален фон /песента „Щом отворя шарената книжка”/ и го представихме на родителите, на родителската среща на края на учебната година.

м. Февруари „Опознавам моята родина”

- „Национални герои”– запознаване с Васил Левски. Запознахме в продължение на една седмица децата чрез презентации, разкази и снимки с личността и смелите постъпки на Апостола.

м. Март „Български традиции и фолклор”
- „Баба Марта връзва мартенички на всички”– посрещане на Баба Марта. На първи март посрещнахме Баба Марта в нашата група с песен и стихчета. Изработихме мартеници, които й показахме и украсихме занималнята ни. 
- „Празник има мама”– тържество по случай 8-ми март пред родителите на децата. Тържеството беше много вълнуващо, с което поздравихме майките и бабите за техния празник. Децата с желание и интерес пяха и танцуваха в различни роли.
м. Април „Книгата разказва”

- Седмица на детската книга „Приказки с поука”, разказани от родител. Родител разигра театър на маса, за да представи на децата интересната „Великденска приказка”.

- „Карнавал на приказни герои”– съвместна дейност с децата от четвърта „А” група, които ни представиха интересен карнавал и заедно се забавлявахме, като отгатвахме костюмите им.

Бивши възпитаници на ДГ „Дъга” ни посетиха в Националната седмица на четенето и ни прочетоха откъси от любими детски книжки. Така създадохме интерес у децата към книгите и четенето.

Заедно с връстниците ни от втора „Б” група се насладихме на четенето на интересна художествена литература за деца от представител на РБ „Никола Фурнаджиев”.
- „Червен, червен Великден”– изложба на великденски яйца. Преди празника Великден декорирахме подарените ни от родител керамични яйца с негова помощ, след което тези яйца станаха част от великденската украса на всяко семейство.
- „Червен, червен Великден”– изложба на великденски яйца. На Велики четвъртък боядисахме традиционно яйца с помощта на баба на дете от групата. Изложбата, която направихме от тях, красеше занималнята ни до вечерта.
м. Май „Движение и спорт”

- „Моят приказен детски свят”– рисунка върху асфалт.
- Посещение на Държавен куклен театър- град Пловдив с постановка „Болен здрав носи” заедно с родителите и фабрика за шоколад „Гайо”.

- Седмица на БДП в ДГ „Дъга” се проведе от 13 до 17 май 2019 година. Ние се включихме със следните  дейности:
· „Познавам превозните средства”– рисуване;
·  „Превозните средства”– стихотворение;
· „Превозните средства”– МПИ;
· „Нашите приятели- превозните средства”- състезание с втора “Б” група.
- участие в „Пролетна магия” с танц „Тамбурата пее”. Под ръководството на г-жа Таня Димитрова децата разучиха народния танц „Тамбурата пее”, с който участваха на фестивала на детското творчество „Пролетна магия” и спечелиха първо място в категорията „Народни  танци”.

- Годишен концерт на ДГ „Дъга” под надслов „Българското- огън и жива вода”- в традиционния годишен концерт за изпращане на четвъртите групи в първи клас взехме участие отново с народния танц „Тамбурата пее”.
И през тази учебна година можем да потвърдим неоценимата роля на семейството, заинтересоваността на родителите към живота на детето в детската градина и готовността им да работим заедно в една посока– възпитаването на личности.
Анализ на резултатите от учебно-възпитателната работа във втора „Б“ група на ДГ „Дъга” за учебната 2018/2019 год.
Учителки: Даниела Серафимова

                  Мариела Янкова

През учебната 2018-2019 година работихме с 31 деца- 27 от тях са родени през 2014 година и три- през 2015 година. Три от децата в групата са на ресурсно подпомагане. Програмата, която използвахме е „Моите приказни пътечки“ на изд. „Булвест“. Паралелно с това изпълнихме целите и задачите по иновативна програмна система „Пътуване към познанието“, мини-проект „Живот в семейството и детската градина“ и съвместен проект „Децата на Пазарджик- цветни, слънчеви и звездни“.       През тази учебна година децата, родителите и педагогическият състав образувахме едно голямо семейство. Децата приемат детската градина като свой втори дом, идват спокойно, споделят своите тревоги и радости, имат изградени трайни навици за спазване на дневния режим. Във втора група се забелязва стремеж към активна позиция в процеса на взаимодействие с другите и напредък във връзка със социализацията на децата. Те активно общуват помежду си и създават нови контакти. Това интерпретират и в своите игрови взаимоотношения.


Ръководно начало във възпитателно-образователната работа е програмната система „Моите приказни пътечки“, а обучението по образователните направления се осъществяваше чрез основните и допълнителните форми на работа по образователното съдържание. Образователните направления, по които се провеждат основните форми на педагогическо взаимодействие са: БЕЛ, Математика, ОС, ИИ, КТ, ФК, Музика.


По ОН „БЕЛ“ при децата от втора група се забелязва по-голяма увереност в диалогичната реч, задаване и отговаряне на въпроси, свързани с художествените текстове. Формирано е умение да говорят за събития в миналото и в бъдещето и да поставят въпроси за тях. По отношение на звуковете и правилното произношение на думите, повечето деца се справят добре- имат ясна и отчетлива дикция, с изключение на някои от тях. Затруднения се срещат при някои звуци, като „ц“,“ш“,“р“,“ж“. Децата разпознават и пресъздават приказки, назовават и различават герои и  пресъздават роли в театрални игри. Забелязва се високо ниво на постижение.


По ОН „Математика“ се формираха конкретни представи и запознаване с числата до пет. Формираха се умения за сравняване на количества и се развиха умения за групиране на предмети по свойство. Сравняват обекти по височина и дължина. Посочват и назовават основни посоки в тримерното пространство. Разпознават ден и нощ. Разпознават и съотнасят с образец кръг, триъгълник, квадрат. Резултатите от изходящата диагностика показват високо ниво на постижение в групата.


По ОН „ОС“ децата различават плодове и зеленчуци и ги класифицират. Различават и описват диви и домашни животни. Разбират функциите и предназначението на предмети, които използват в ежедневието. Познават и назовават елементите на улицата и участниците в уличното движение. Темите по БДП изградиха трайни навици за спазване правилата на улицата и прилагането им за добра безопасност. През годината участваха в игри за безопасно движение по пътищата, с което още повече се затвърдиха познанията им в тази област. Разпознават природните явления- земетресение, наводнение, пожар, както и причините за възникване на някои от тях и начините за  предпазване. Във връзка с програмата за действия с БАК, децата се срещнаха с представител на РС „ПБЗН“- гр. Пазарджик. Формира се положително отношение към природата, хората и национални ценности. Проявяват умения за взаимодействие с връстници и дават идеи за игра. Посочват предмети, които са част от фолклорни празнични традиции.


По ОН „Изобразително изкуство“ децата  усвоиха умения да рисуват и оцветяват изображения, използвайки различни материали. Проявяват емоционално отношение към постигнатия резултат от изобразителната дейност, владеят основните похвати за моделиране. Умеят да апликират предмети, проявявайки усет за постигане на композиционно и цветово равновесие. Затруднения се срещат при децата със специални образователни потребности. Ниво на постижение- високо.


По ОН „Конструиране и технологии“ дейностите на децата за постигане на резултати са насочени към възпроизвеждане на последователно показани операции, действия и техники за създаване на даден модел. Децата изградиха умения за рязане с ножица по права очертана линия. Самостоятелно започнаха да съединяват елементи чрез залепване. Различават различните видове материали- хартия, текстил, природни материали. Самостоятелно обличат и събличат дрехите, обуват и събуват обувките. Подреждат местата за занимание, игра, сън и хранене.

По ОН „Физическа култура“ главните цели са свързани със съхраняване и укрепване на доброто здраве посредством двигателна активност. Във втора група децата разпознават естествено-приложните движения и развиха двигателни умения- придвижване чрез ходене, лазене, подскоци на един и на два крака, бягане и др. Запознаха се различни видове спорт. Овладяваха елементи на футбол, баскетбол и др. Проявяват активност в подвижните игри. Във групата има високо ниво на постигнати резултати.

По ОН „Музика“се формира лично отношение към музиката. Децата разпознават музикални игри и песни. Изпълняват ритмични движения и с желание възпроизвеждат любима песен. Заучават текстове на песни с лекота и ги изпълняват с желание. През учебната 2018-2019 година децата усвоиха доста песни, повечето от които представиха на тържества пред своите родители. С голямо удоволствие участват в различни музикални игри. Забелязва се и специално отношение към българският фолклор. В края на учебната година, децата се представиха с народен танц, по случай изпращането на четвъртите групи на сцената в зала „Маестро Г. Атанасов“.


Проектът, в който участвахме, е съвместен между три детски градини, от три различни възрастови групи, под надслов „Децата на Пазарджик- цветни, слънчеви и звездни“. Основна цел на проекта е изграждане на добронамерено междуличностно общуване, което предполага разкриване на потенциалните възможности на детето за социална адаптивност, интелектуално развитие и творчески изяви. 

Участници в проекта бяхме: 

- IV  група „Мечо Пух“– ДГ „ Юрий Гагарин“, гр. Пазарджик;

- II  група- ДГ „Дъга“, гр. Пазарджик;
- I група „Маргаритка“– ДГ „Слънчо“, гр. Пазарджик,
с отговорници:

- ст. учител Иванка Андонова– ДГ „Юрий Гагарин“,гр. Пазарджик;

- учител Еленка Кабашка – Димитрова– ДГ „Слънчо, гр. Пазарджик;

- учител Мариела Янкова– ДГ „Дъга“, гр. Пазарджик.

Създадохме социални контакти между учители, деца и родители от трите  детски градини на територията на община Пазарджик. Откриха се нови възможности за формиране на умения за общуване между децата на възраст 3-7 години. Като основа за пълноценно развитие на детската личност се реализираха дейности, свързани с обогатяване, организиране и създаване на  привлекателна среда за усвояване на знания, умения и стимулиране на положителни емоционални преживявания, стимулиране на личностно-творческата активност на децата. Създаде се траен интерес у децата за общуване, сътрудничество, толерантност и взаимопомощ.


Задачи, които бяхме поставили за реализиране са: 

1. Да популяризираме проекта и създадем привлекателна среда за усвояване на знания, умения, навици и партньорски отношения.

2. Да пробудим у децата интерес към родното образование и култура, да възпитаваме у тях чувство на гордост и да ги научим да извличат полза от културните ценности, съхранявани в музея.

3. Регулиране на поведение съобразно общоприети норми и правила за етикетно общуване с околните, възпитаване на уважение и привързаност към връстници,  желание за активно взаимодействие с тях, възпитаване на симпатия, вежливост и добронамереност към другите.

4. Осигуряване устойчивост на проекта чрез включването на родителите в дейности.

5. Да се създадат условия децата да експериментират, да търсят знания, да изявяват себе си- духовно, нравствено, емоционално, интелектуално и физически.


Създадохме приятна, весела, емоционална, динамична настройка на сътрудничество, приятелство, партньорство и едновременно с това активна, инвариантна и ефективна атмосфера за развитие на иновативни образователни практики.


По мини-проекта „Живот в семейството и детската градина” постигнахме успешно очакваните резултати: изграждане на представи за ежедневна среда вкъщи; връзка и взаимодействие между хората; норми на поведение в дома и детската градина; проява на грижи към близките и роднините; желание за активно партниране с другите. Поставените задачи реализирахме чрез провеждане на дейности успоредно с тези от иновативната програмна система. Изградихме у децата конкретни представи за близките, за правата и задълженията на членовете на семейството и съпреживявяне на прояви на доверие, обич и взаимопомощ.


През  м. септември представихме фотоизложба „Нашето незабравимо лято” на голямо табло. Децата от групата с радост участваха в тържественото откриване на новата учебна година.

За активно участие в „Празника на хляба” получихме грамота и аплодисментите на родителите. За доброто настроение допринесоха забавните игри с брашното и кулинарната изложба „Вкусни вълшебства”, приготвена от родителите на децата.


От 22.10.2018 г. до 26.10.2018 г. се проведе „Седмица на четенето” с ежедневни мероприятия в групата: гостуване на родител и четене на приказка; карнавал на животните; подаряване на книжки между децата в групата; оформяне на библиотечен кът; драматизация на приказки и гостуване на представител от детски отдел на библиотеката в детската градина, която разказа интересни неща на децата за книжката с цел да се провокира интереса им книгата.


През м. ноември поздравихме родителите по случай „Деня на християнското семейство“ с празнична програма. Оформихме кътове със семейни снимки и родословни дървета, а също така и изложба от рисунки „Мама, татко и аз творим.”


През м. декември открихме с „Коледна работилница”  проекта  ”Децата на Пазарджик- цветни, слънчеви, звездни”. Основна негова цел беше изграждането на добронамерено междуличностно общуване, което предполага разкриване на потенциалните възможности на детето за социална адаптивност, интелектуално развитие и творчески изяви. Създаване на социални контакти между учители, деца и родители от различни детски градини в град Пазарджик. Украшенията за елха, изработени съвместно с родители и деца от други градини, бяха дарени на Коледния благотворителен базар.


През м. януари децата разглеждаха албуми със снимки от семейни празници- рожден ден и имен ден в семейството- „Кой кога празнува?”.


Презентация на тема: „Красотата на моята родина” и табло „Компас за родители”(материали за пълноценно прекарване на почивните дни) представихме през м. февруари.


През м. март в Етнографския музей децата наблюдаваха интересни техники за изработване на мартеници. С голяма радост посрещнахме Баба Марта и пролетта, а майките поздравихме с празничен концерт и подаръци.


През м. април заедно с майките боядисвахме великденски яйца и част от тях дарихме на деца, лишени от родителски грижи. Групата взе участие и в благотворителния  великденски базар.


За успешно участие в състезанието по БДП получихме грамота. Оформихме кътове с табла „Ние знаем правилата” от детски рисунки и „На улицата е опасно”- с материали, подготвени от родителите. Приключихме успешно учебната година с участие в празничния концерт по случай изпращането на подготвителните групи.
Анализ на резултатите от учебно-възпитателната работа с децата от трета  група за учебната 2018-2019 г.
Учителки: Иванка Пампова

       Вилиана Костадинова
През учебната година работихме с 30 деца, родени през 2013 г. Две от тях са на ресурсно подпомагане, а 5 са родени през 2014г. В учебно-възпитателната работа използвахме програмната система „Моите приказни пътечки” на изд. „Булвест“, успоредно с иновативната програмна система „Пътуване към познанието” на детската градина и мини-проекта „Вълшебният свят на изкуството”.

Обучението по образователни направления се осъществяваше чрез основните и допълнителни форми на работа за овладяване на образователното съдържание. Прилагахме различни методи: беседи, разкази, наблюдения, демонстрация, упражнения, игри и игрови упражнения. За установяване на постиженията на децата в края на учебната година използвахме следните методи за диагностика: тестове, педагогическо наблюдение, беседа, интервю и анализ на резултатите от детското творчество.

Резултатите от изходно ниво са  следните:

ОН „БЕЛ”- Определено в трета група се наблюдава напредък в езиковото развитие на децата. Те с повишен интерес слушат различни жанрове литературни произведения. Умеят да анализират постъпките на героите и мотивите за тяхното поведение. Чрез приказките и участието в разговори, децата развиват своята диалогична и монологична реч. В трета група усвоиха и умения за звуков анализ на думи и за различаване на думата от изречението. От особено важно значение е правилното произношение на звуковете в речта. В това отношение при някои деца все още има какво да се желае. Те посещават логопед, който ще работи с тях и през следващата учебна година. Децата непрекъснато обогатяват и речника си с думи от различни области на социалното си обкръжение. 97% от изследваните деца имат високо ниво на постижения и само 3% са на средно.

ОН „Математика”- На ново по-високо ниво е и усвояването на елементарни математически представи и понятия. Децата се запознаха с числовата редица на числата до 10 и с техните цифри, могат да откриват съответствие между дадена цифра и съответстващото й количество, да се ориентират в тримерното пространство. Усвоиха умение да използват геометричните фигури като еталон за определяне формата на предметите. Традиционно усвояването на математически представи е много по-лесно за децата и затова имаме 100% високи постижения.

ОН „ОС”- Запознаването с предметите и явленията от околната среда доведе до установяване на причинно-следствени връзки в природата през различните сезони. Разширените знания за националните празници и герои възпитаваха положително отношение към тях. Децата от групата участваха активно и в традиционни обичаи, като изработването на мартенички и боядисване на великденски яйца. Във връзка с програмата за действия при БАК, организирахме среща с родител на дете, който работи в „Пожарна безопасност”. Той донесе и показа на децата пожарна екипировка с всичките й аксесоари. Представи на децата презентация за причините за възникване на пожарите, проведе беседа за труда на пожарникарите. Децата от групата участваха и в проиграването на ситуации „Земетресение” и „Наводнение” заедно с групите от цялата детска градина.

Много знания и умения децата усвоиха и по програмата за БДП: маркировка на пътя, сигнализация, пътни знаци, правила за движение по улицата. Активно участваха в Седмицата на БДП в ДГ– в педагогическата ситуация за месеца, в колективна апликация на тема: „Улиците в нашия град”, заучиха стихотворения с подходяща тематика и с играта „Трансформъри” в празника по БДП. Резултатите от изходно ниво показват 100% високо ниво на постиженията.

ОН „ИИ”- С не по-малък интерес и желание децата развиваха способността си за естетическо възприемане и пресъздаване на действителността в рисунка, апликация, моделирана фигурка. Усвоените умения са по посока на:

• самостоятелно и целенасочено използване на различни изобразителни материали;
• изграждане на сюжетна композиция, предаване на пози и движения;
• цялостно цветово решение на рисунки и апликации;
• самостоятелно и свободно предаване в творбите си на своите впечатления, преживявания и представи от заобикалящата ги среда. 

72% от децата имат високо ниво на постижения, а 28%- средно.

ОН „КТ”- Конструктивната дейност на децата се усъвършенства. Те вече могат самостоятелно да изграждат модели от елементи на конструктор, да сгъват многократно за получаване на фигурка- оригами, да изрязват по контур, да съединяват чрез лепене. Изключително самостоятелни и активни са в спазването на хигиенни норми за поддържане на ред и чистота в занималнята, поддържане на чист и спретнат външен вид и правилата за хранене. 97 % имат високо ниво на постижения и 3% средно ниво.

ОН „ФК”– През петата и шестата година от живота на децата настъпват качествени промени във физическото и физиологическото развитие. Укрепва костно-мускулната система, в резултат на което движенията стават по- разнообразни и координирани.  През учебната година осигурихме оптимално физическо натоварване, което спомогна за общото физическо развитие и укрепване на здравето на децата. Резултатите от антропометричните измервания доказват видимото израстване на децата на ръст и тегло, а изходното ниво на физическата дееспособност и степента на овладените физически упражнения и знания за различните видове спорт показват, че  100% от децата имат високо ниво на постиженията по показателите.

ОН „Музика”- Децата усвоиха богат музикален репертоар, свързан с българските празници и със сезоните. Участието на децата в школата за народни танци и съответно изявите в  Коледния концерт на Младежкия дом и във фестивала на детското творчество „Пролетна магия” изградиха мотивация и увереност в собствените им възможности и лично отношение към музиката като изкуство. На фестивала Павел Куцев взе първо място за вокално изпълнение, а народният танц  класира групата на първо място в раздела „Народни танци”. Първа награда получи и вокалната група с песента „Мятало Ленче ябълка”.  93 % от децата имат добри музикални умения, които позволяват успешното им включване в работата по направлението. 7% имат добра основа за по- нататъшните занимания с музика.

Празниците са неразделна част от живота на детската градина и децата участват с удоволствие в тях: Ден на християнското семейство, празника на мама, изпращане на  четвърта подготвителна група в първи клас.

Във всички дейности през учебната година имахме безрезервната подкрепа и помощ от родителите на децата. Те подкрепиха благотворителните акция на ДГ за Коледа и Великден, обновиха със собствени средства площадката за игра на децата, поставиха ламперия в групата, изработиха декори за детския мюзикъл.  Включиха се активно в реализирането на мини- проекта в групата.

25 деца от групата участваха в допълнителни педагогически услуги- народни танци и английски език. 

Дейности, реализирани  по иновативната програмна система на ДГ „Дъга”:
- м. септември- оформен кът със снимки и сувенири на тема: „Спомени от лятото”;
- м. октомври- участие в празник „Празник на хляба” с подвижна игра и участие на родителите в кулинарна изложба;
- м. ноември– посещение на художествената галерия „Станислав Доспевски”, среща с художничката Александра Кисовска;
- м. декември- участие в дарителска акция за болно дете, реализирана ситуация „Доброто в приказките”, участие в Коледния концерт на Младежкия дом;
- м. януари- литературни игри, игри за развитие на мисленето и въображението;
- м. февруари- Подготовка за празника на мама;
- м.март- Посрещане на Баба Марта, тържество за празника на мама- музикалната приказка „Медунко”;
- м.април- Боядисване на яйца за Великден, изработване на табло „Слушам приказки безброй”;
- м.май - Участие в празника на БДП в ДГ, участие във фестивала за детско творчество „Пролетна магия”.

Всеки месец четене на приказка от родител на тема, кореспондираща с темата на месеца по иновативната програмна система, след което приказката се преразказва, драматизира и по нея се рисуват илюстрации.

През учебната 2018/2019 г. в трета подготвителна група работихме по мини-проект на тема  „Вълшебният свят на изкуството”.

Спряхме се на темата за изкуството, защото то може да задоволи духовни и емоционални потребности на детето и така по най-непосредствен начин да съдейства за неговото социално и нравствено формиране. Защото изкуството е едно от най-силните възпитателни средства в ранна детска възраст, което влияе цялостно върху личността на детето и подпомага неговото светоусещане и мироглед. Защото изкуството формира усет към красивото, към разнообразието и различното. То има силна въздействаща сила върху чувствата. Чрез тях показваме отношение и съпреживяваме случващото се около нас.

Цел на работата ни по мини-проекта: Възпитаване  на децата чрез средствата на изкуството в духа на основните човешки ценности: Красота, Добро и Истина.

Задачи: 1. Чрез средствата на художествено-образното пресъздаване на света да изградим у децата способност да разбират, търсят и създават Красивото.

2. Да култивираме у тях способността да виждат връзката между Красиво и Добро. Изкуството да не бъде самоцел, а да изгражда нравственост.

3. Красивото и Доброто в процеса на обучение и възпитание да изграждат у децата способност да търсят Истината. 

Съдържанието на проекта бе насочено към формиране основите на естетически и нравствено развита личност, пробуждане на творческата активност и художественото мислене на детето, развитие на умение да възприемат произведенията на живописта, литературата, музиката, театъра, приложното изкуство.

Едно от средствата за естетическо възпитание на децата е изобразителното изкуство. Заниманията с изкуство стимулират самочувствието и самостоятелността на децата, развитието на изобретателността и креативността у децата. В работата си по мини-проекта запознахме децата с нетрадиционни техники на работа, които приложихме в изобразителната дейност на децата-  използване на подръчни материали при рисуване и конструиране /ролки от тоалетна хартия, клечки за уши и др./, на интересни и различни от учебната програма теми. Посетихме художествената галерия „Станислав Доспевски” в гр. Пазарджик. Децата разгледаха постоянната портретна изложба с помощта на художничка, която ги насочваше  към имената на художниците, изразните средства използвани в картините и начините на изграждане на портрета като жанр в изобразителното изкуство. Организирахме среща с художничката Александра Кисьовска, която донесе свои картини и разказа на децата за тях.

Приобщаването към книгите облагородява сърцето на детето, усъвършенства неговия ум. В процеса на слушане на литературно произведение у децата се развива интерес и любов към изкуството, способност да изпитват удовлетворение от общуването с него.

В тази посока предложихме на родителите да подготвят като подарък за Коледа книжка, която да подари на детето им Дядо Коледа. След продължителна дискусия в групата, успяхме да убедим родителите, че книгата е подходящ подарък и ,че децата макар и малки ще го оценят. Като вещ, която ще разшири техния кръгозор, ще ги отведе в нови и непознати светове, ще им покаже, кое е добро и кое лошо, ще обогати техните естетически представи чрез прекрасните илюстрации, с които са представени съвременните книжки. Очакванията ни се оправдаха и децата наистина получиха незабравима емоция на коледното тържество в детската градина.

Идеята ни за книгата като подарък беше продължение на една друга дейност от мини- проекта на групата- „Разказваме приказки безброй”. В началото на всеки месец родител на дете от групата, представя пред децата приказка кореспондираща с темата по иновативната програмна система на детската градина. Тази приказка децата я разказват, драматизират и рисуват илюстрации по нея. По тази дейност в края на учебната година направихме табло със снимки. През месец октомври в Седмицата на четенето, децата се срещнаха с пазарджишката поетеса Елена Деянова. Тя ги запозна по забавен и емоционално наситен начин с книгата си за деца „Медунко”. И тъй като по текста, пловдивски композитор е написал музика, за празника на майките подготвихме музикална приказка.

Възприемането на куклите и театъра е важно звено в системата на възпитателна и творческа дейност в предучилищна възраст. Това, което правим е вкарването на кукления театър в детската градина. Всеки месец от малки до големи те гледат по една постановка. Чрез него си осигуряваме възможността да се разбираме по-добре с децата, караме ги да стават по-мислещи, по-чувстващи и разбиращи красивото и доброто.

Заедно с родителите организирахме и осъществихме екскурзия до гр. Пловдив с посещение на театрална постановка в театър Хенд.

Едно от най-ярките творения на художествени образи се явява народното творчество. Приобщаването на децата към произведенията на народното творчество разкриват пред тях богатството на културата на народа, запознава ги с художествените традиции, развива чувството за красота и хармония с природата, речта и образното мислене. Освен с народните приказки, децата се запознаха и с народните песни и танци. Целогодишно децата участваха в школата по народни танци към танцов състав „Чавдар”. Взеха участие в Коледния концерт на Младежкия дом. Посетиха и образователната програма на Ансамбъла за народни песни и танци гр. Пазарджик, където се запознаха с различни народни музикални инструменти и тяхното звучене, с акапелно и със съпровод пеене, с танц на танцьорите от ансамбъла. Като част от традициите на българския народ е и участието на децата в „Празника на хляба”- ежегоден есенен празник на детската градина, изработване на мартеници, боядисването на яйца за Великден. Участваха  и взеха първа награда в раздел „Народни танци” във фестивала за детско творчество „Пролетна магия”, провеждан всяка година от Община Пазарджик и първа награда за народната песен „Мятало Ленче ябълка”.

На гости ни беше Анжела Комсийка, флейтистка в Симфоничния оркестър– гр. Пазарджик, която показа на децата различни видове флейти, показа им тяхното звучене и заедно с нейната музика изпълниха популярни детски песни. Малко по-рано децата посетиха и репетиция на Симфоничния оркестър в залата за концерти.

Усилията ни бяха насочени към нравственото и естетическото възпитание на децата посредством изкуството. На първо място обогатихме техните знания за видовете изкуства и развихме отношение към получените знания, което е основа за формиране на духовния свят на човека, на неговите възгледи, убеждения, поведение.

Развихме артистичните способности на децата, образното мислене, въображението, творческите им способности и самостоятелността, формирахме умения за сътрудничество, развихме речта и емоционалната отзивчивост, уменията за емоционално-образно възприятие на околния свят, развитие на умения не само да гледат, но и да виждат, да изразяват своето отношение към видяното. Показахме на родителите колко важно е да насищат живота на децата си с изкуство, защото това е един прекрасен и достъпен начин за тяхното естетическо и нравствено развитие.

Искрено се надяваме, че съприкосновението с различните видове изкуства е дало на децата усещане за щастие и, че за в бъдеще те ще търсят начини за общуване с него, защото по думите на Алберт Айнщайн, то дава такова духовно богатство, както никоя друга област.
Анализ на резултатите от учебно-възпитателната работа с децата от трета група-филиал „Явор“ за учебната 2018-2019 г.
        Учителки:  Гинче Тасева
 

    Таня Воденичарова
Диагностичното изследване е проведено през месеците април–май 2019 година. Групата включва 30 деца. Диагностицирани са 28 деца, 3 от тях на възраст 5 години и 25 на възраст 6 години. 


Групата работи по програмата на Надежда Витанова и колектив „Активността на детето в детската градина” и програмна система „Приятели” на издателство „Анубис”. Резултатите на всяко дете са нанесени в индивидуален протокол и дават представа за индивидуалния темп на развитие на всяко дете.


Всички деца в групата са в добро психическо и физическо здраве, бодри, жизнерадостни, спокойни и любознателни. Антропометричните измервания говорят за правилно развитие като резултат на здравословното, пълноценно хранене осигурено в детското заведение. Децата са адаптирани към обстановката в групата и режима в детската градина. 


Образователно направление „Български език и литература”– 75 % високо ниво, 15 % средно ниво. При направената диагностика по направление „Български език и литература” констатирахме следните резултати: говорното развитие на децата бележи добри резултати с малки изключения децата изговарят всички звукове, владеят структурата на изречението, съгласуват думите по род и число. Активният им речник вече e  и по – богат, проявяват изключителен интерес към художествената литература. 


Образователно направление „Математика”- 82 % високо ниво, 18 % средно ниво. С интерес и внимание децата усвояват математическия материал. Всички деца умеят до броят до 10. Сравняват множества, имат добри числови представи и понятия. Познават геометричните фигури и ги сравняват. Ориентират се в посоките и ги познават. Познават годишните сезони и ги разпознават в картини.


Образователно направление „Околен свят”– 85% високо ниво, 15 % средно ниво. Значителен интерес децата проявяват към растенията и животинския свят. 75 % от децата са овладели знанията предвидени за възрастта им, на лице е интерес към природата нейното разнообразие и опазване. Децата имат представа и познания за собствената си личност и хората от най-близкото обкръжение. Проявяват емоционално и оценъчно отношение, спазват норми на безопасност. Добри резултати се наблюдават и по отношение на усвоените културно хигиенни навици. 


 Образователно направление „Изобразително изкуство”– 64 % високо ниво и 36 % средно ниво. С голям интерес децата се включват в изобразителните дейности, умело използват предоставените им материали- бои, флумастери, пластилин. Познават цветовете и умело ги съчетават. Продължават да усвояват техниката на рисуване с водни бои. Стремят се към творчество и имат добър за възрастта си критерий за оценяване.


Образователно направление „Конструиране и технологии”- 89 % високо ниво, 11 % средно ниво. Децата притежават добри за възрастта си конструктивно-технически представи и умения. Познават различните материали, конструктивни елементи и умеят да работят с тях. Могат самостоятелно да създават продукт по образец като прилагат натрупания опит. Имат умения за самообслужване и поддържане на ред.


Образователно направление „Физическа култура”- 78 % високо ниво, 22 % средно. Всички деца имат добра двигателна култура. Овладени са основните движения, умеят да се ориентират при различни команди, да изпълняват упражненията ритмично и точно. Всички деца се включват в подвижните игри и умеят да се самоорганизират за някои от тях.


Образователно направление „Музика” – 82% високо ниво, 18% средно ниво. Децата с желание изпълняват любими детски песни, импровизират танцови движения върху позната мелодия. Изпълняват основни танцови движения и комбинации от движения. Пеят самостоятелно и в групи предпочитани песни.

Обобщен анализ на резултатите от входно ниво на диагностика на детското развитие във III „Б” филиал „Явор” по образователни направления в %

Анализ за резултатите от учебно-възпитателната работа с децата от четвърта „А“ група за учебната 2018-2019 г.
Учителки: Димка Божкова
 
       Петя Кънева
Групата е от 26 деца, родени 2012 г. и едно- 2013 г.  Работихме по програма за четвърта група, използвахме учебно помагало „Приятели“ на издателство „Анубис“. Всички деца са в много добро емоционално и физическо състояние. Микроклимата в групата е добър. Входящата диагностика ни помогна да определим конкретни задачи за всяко дете по различните ОН, да подберем и използваме правилните методи и подходи, които да ни помогнат за постигането на набелязаните цели. Текущата диагностика през учебната година ни показваше доколко пътя е правилен и успешен на определен етап. Трудността при осъществяването на набелязаните задачи идваше от честото отсъствие на някои от децата по здравословни причини. Набелязаната допълнителна работа с тях ни помогна да наваксаме пропуските. Постигнахме много добри резултати при овладяване на знания, умения и отношения по всички ОН. 

Диагностичните процедури м. май показаха следните резултати: От 26 деца, 23 показаха над средно ниво усвоени знания, умения и отношения по всички образователни направления. Две деца са с проблеми в говора. С тях работихме допълнително и по наша препоръка с тях работи логопед.  

За създаване на по-добра жизнена и образователна среда, за повишаване на емоционално-волевото и личностно развитие на децата- през учебната 2018-2019 г. работихме по мини-проект „Познавам своята Родина, традиции и фолклор“.

Целите и задачите, които си поставихме, бяха:

1. Да изградим траен интерес към народното творчество и то да стане основа за възпитаване на децата в духа на народната култура.

2. Да запознаем децата с характерните елементи на народните празници/традиции/ и формираме творческо отношение към тях.

3. Да ги приобщим към традициите и обредността и възпитаваме у тях ценни нравствени качества и добродетели. 

Всички дейности през учебната 2018-2019 г. бяха съобразени с тези цели и задачи. За постигане на целите и изпълнение на поставените задачи набелязахме следните мероприятия: 
1. Анкета с родителите /м.септември/ за проучване мнения и отношения по въпроси, касаещи развитието на децата им.

2. Педагогически ситуации /планирани и непланирани/ по всички ОН.

3. Празници и развлечения по празничният календар.

4. Посещения от куклени театри.

5.Съвместни дейности с родители и деца- в групата и с цялата ДГ.

6. Дейности по мини-проекта на групата и по Иновативната програмна система, по която работи цялата детска градина. 

През цялата учебна година успяхме да създадем по-добра жизнена и образователна среда в ДГ за децата. Повиши се тяхното интелектуално, емоционално-волево и социално-личностно развитие. 
Успяхме да осъществим целите и задачите, които си поставихме в началото на учебната година, не само чрез използването на иновативни методи и средства, но и благодарение на съвместната ни работа с родителите. Те бяха наши партньори през цялата учебна година. В пътуваща книга „Домашно за деца и родители“ успявахме да поставяме и разрешаваме проблеми, вълнения, въпроси, ситуации за съвместно обсъждане. Успяхме да включим семейството като равностоен партньор и да повишим гражданската му активност. Взаимно си обогатихме знанията, уменията и компетентностите- деца, педагози и родители. Това стана, благодарение на съчетаването на теоретично познание и практически изпълними дейности.

Родителите бяха не само наши партньори в работата, но  инициатори и спонсори на много от съвместните ни идеи.

Отзивчивостта на родителите се дължи на:

1. Бяха припомнени в началото на учебната година, на родителска среща /м.септември/  всички нормативни документи на ДГ, бяха запознати с мероприятията по месеци за изпълнение на Иновативната програмна система на ДГ и дейностите по мини-проекта на групата.

2. Бяха уведомени още в началото за намеренията ни през предстоящата учебна година, като заедно обсъдихме предложенията по въпроса: „Какво ни предстои и как да го осъществим?“ и взехме решение.
3. Комуникирахме и чрез създадената затворена група в Интернет.

4. Уверихме ги, че можем много и ще дадем всичко от нас като педагогически специалисти и хора, обичащи децата.

5. Родителите ни се довериха, защото се убедиха/още от първата година на пребиваването на децата им в ДГ/, че ако взаимно си помагаме, ако сме откровени, открити и работим заедно, ще бъде само от полза за НАШИТЕ деца!

Благодарение на добрата комуникация и съвместна дейност с родителите по изпълнение на теми, свързани с ИПС на ДГ и мини-проекта, успяхме да изпълним поставените задачи в началото на учебната година и изградихме трайни знания, умения и отношения у децата по всички образователни направления. При направените диагностични процедури от  тестовете на учебно помагало  „Анубис“,  децата показаха следните резултати:

- ОН БЕЛ – 91% над средно ниво и 9% средно ниво на усвоени знания, умения и отношения;
- ОН М – 92% над средно ниво и 8% средно ниво;
- ОН ОС – 96%над средно и 4% средно ниво;
- ОН ИИ – 94 % над средно и 6% средно ниво на усвояемост;
- ОН КТ – 95 % над средно и 5 % средно ниво;
- ОН ФК – 89 % над средно и 11% средно ниво.
По-ниският % по това ОН алармира, че децата се нуждаят от повече спорт, а това изисква добра материална база- добре оборудвани и обезопасени спортни площадки. Диагностичните тестове по съкратен вариант на Бишков показаха, че 97 % от децата имат съсредоточено внимание и покриват изискванията за училищна готовност.
Анализ на резултатите от учебно-възпитателната работа с децата от четвърта „Б“ група за учебната 2018-2019 г.
Учителки: Рени Митрина

       Анна Благолажова  
През изминалата 2018-2019 година общият брой на децата от  четвърта „Б” група бе 24, от които 15 момчета и 9 момичета.
Средна месечна посещаемост.
През цялата година в групата се поддържаше средна месечна посещаемост от 20 деца. По месеци тя е разпределена, както следва:
м. Септември- 19,30                                       
м.Октомври- 23                                        
м.Ноември-  21 
м.Декември- 17
м.Януари- 17 
м.Февруари- 18                                      
 м.Март- 21

 м. Април- 17

 м. Май-  20   
Средната месечна посещаемост на децата е значително намалена през месец януари, поради обявена Грипна епидемия за общ. Пазарджик.
Анализ на организацията и ръководството на педагогическия процес в групата.

1. Планиране на образователния процес
През учебната 2018/2019 год. възпитанието и обучението на децата беше организирано и проведено в съответствие с ДОС за подготвителна група. За работата с децата използвахме учебните помагала на изд. „Анубис” – „Приятели”  за 6-7 г.
2. Задължителна документация.

Дневникът на групата беше воден през цялата учебна година от двете учителки ежедневно. Досиетата на децата също са събрани и съхранявани в групата.
3.Осигуреност на децата с индивидуални учебни помагала.

Учебното съдържание в програмно-методическата документация е достъпно за възрастта на децата, съдържанието на учебните помагала е съобразено с програмното разпределение на учебния материал.
4. Реализация в групата на обучение на децата по БДП съобразно Програмата за възпитание и обучение по БДП.

    Обучението по БДП включваше 7 ситуации  :
	 1.„Градът, в който живея”

	2.„Изправност на велосипеда”

	3.„Кои пътни знаци познава велосипедистът?”

	4.„На площадката за велосипеди”

	5.„На улицата”

	6.„Пътувам с автобус”

	7.„Моят път до детската градина”


Имайки предвид възрастовите особености на децата при обучението по БДП използвахме игровия, ситуативния и интегративния метод, онагледени с мултимедия. С децата бяха провеждани ДИ „Светофар“, „Кой къде се движи?“, „Подреди на правилното място“; подвижни игри: „Подреди“, „Автомобили“,“Слушай сигнала“ и др.; проведена беше викторина на тема: „Не пресичай на червено, обучение на децата на тема: „Оказване на първа помощ на пострадал”; СРИ с игрови звена от майки и татковци с детски колички, шофьори на транспортни средства- леки коли, камиони, пожарна, линейка, велосипеди. Целогодишно децата се възпитаваха в безопасно поведение на улицата- чрез разкази, фотоси, разговори. Децата научиха много стихчета и песни за светофара, улицата, превозните средства.

В резултат на извършената възпитателно-образователна работа в групата установихме, че децата са усвоили необходимия за възрастта им обем от знания и умения  за безопасно поведение на улицата.

5. Реализация в групата на обучение на децата по БАК съобразно Програмата по БАК.

Бяха проведени шест ситуации по БАК и една практическа ситуация през м. април/Евакуация – „Наводнение”/:

· „Разширяване, систематизиране и затвърдяване на знанията на децата, свързани с поведението и действията им при бедствия- буря и наводнение.”
· „Разширяване, систематизиране и затвърдяване на знанията на децата, свързани с поведението и действията при пожар.”
· „Разширяване представата на децата за труда на специалистите, които защитават хората от природни бедствия. Земетресение- правила на поведение”
· „Разширяване представата на децата за труда на специалистите, които защитават хората от пожари.”
· „Овладяване на техники и поведенчески модели в случай на бедствие.”

· „Овладяване на техники и поведенчески модели в случай на пожар.”
От проведената в групата диагностика през месец май направихме изводи, че децата са овладели необходимия материал и нивото им отговаря на нормативите от Държавните образователни стандарти.

6. Работа с деца  със СОП.

В групата имаме дете със СОП.
7. Постижения на децата и резултатите от образователния процес/методи, форми, прийоми на работа/
През учебната 2018-2019 година основна форма на работа бе педагогическата ситуация. Използвани бяха разнообразни методи и средства: беседа, разговор, наблюдение, моделиране, разказ, игрови и дидактични упражнения, презентации и много други.

Над 90 процента от децата усвоиха образователното съдържание по различните направления и работят самостоятелно. Изключение прави детето със СОП, което се нуждае от индивидуална работа и по-специално внимание. С децата постигнахме следните резултати по отделните направления:
ОН „БЕЛ“: Съгласно ДОС за Подготвителна група, учебното съдържание бе разпределено по следните ядра: „ Св. реч”, „ГПР”, ЗК, „ ВЛП И ПЛП”. Чрез образователното съдържание по български език бъдещите ученици се подготвяха за успешна адаптивна и социално-ориентирана езикова комуникативност. Стремяхме се към постигане на езикова компетентност на децата.
Успяхме да осъществим подготовка на по-голямата част от децата за начално четене и писане. По-голяма част от тях се ориентират в звуковия и сричков анализ на думите, откриват фонеми в началото, средата и края на думата, свързват звук в началото на думи с картинки, започващи със същия звук, броят звуци в думите и срички, диференцират и различават гласни и съгласни звукове, звучни и беззвучни, умеят да правят звуков модел на думи и да моделират думи с жетони. Всички деца умеят да участват в диалог, да разказват по картини, да променят начало и край на литeратурно произведение и да съпреживяват настроения в литературно произведение и да определят жанровете им. През цялата година обогатяваха речника си с нови думи и изрази, усъвършенстваха фината моторика, научиха цялата азбука, пишат и познават всички печатни букви, както и елементите на ръкописните букви.

ОН „Математика“: През учебната 2018-2019 год. чрез обучението по математика с децата постигнахме придобиване на първоначални представи за количествени, пространствени и времеви отношения. Развихме паметта и мисленето на децата и повишихме готовността им за училище. Работа по ядра и постигнати най-общи резултати:
Я - „ КО“ – всички деца могат да броят до 10 в прав и обратен ред, определят броя на обектите в едно множество до 10, сравняват броя на обектите до 10, могат да събират и изваждат до 10, да сравняват цифри до 10, да определят място на цифри в числовата редица и съседни цифри и т. н.
Я - „Измерване”- децата различават и назовават дължина, височина, широчина и сравняват обекти чрез броене на мерни единици.
Я - „Пространствено-времеви отношения”- определят пространствени отношения, намират обект в пространството по указания, определят и назовават посоки; разпознават и назовават ден и нощ; знаят дните от седмицата и последователността им; знаят месеците от годината; умеят да работят с природен календар; разпознават уреди за измерване на време; умеят да определят точен час.
Я - „РФ”- разпознават и назовават различните геометрични фигури и форми, умеят умело да ги пренасят в мрежа, броят страни и ъгли на геометрични фигури, разпознават геометрични фигури по същ. белези и по описание, откриват геометрични фигури в скрити картини, свързват предмети от бита с различни геометрични фигури и форми.
ОН „Околен свят”: Децата притежават следните знания и умения:
- съобразяват се с норми и правила, умеят да проявяват толерантност и да си сътрудничат;
- имат представа за различни предмети, техните функции и предназначение, съпоставят ги;
- различават професии на хора, най-вече грижещи се за здравето и възприемат здравето като висша ценност за човека;
- назовават и разпознават традиции и обичаи, както и най-важните национални празници;
- познават основни паметници  и институции на културата, нашата столица, химн, герб, знаме, будители;
- разпознават, назовават и класифицират растения и животни по различни признаци;
 - осъзнават необходимостта от растения и животни, както и необходимостта от полагане на грижи за тях;
 - разпознават Слънце, Луна, Звезди, промените във времето и ги отразяват правилно в природния календар на групата;
 - знаят природните бедствия и правилата за действие при възникването им.
ОН „Изобразително изкуство”: През цялата година бяха развивани и усъвършенствани уменията на децата по рисуване с различни материали, апликиране и моделиране. Децата умеят да изразяват естетическо и емоционално отношение към обекти. Изпълняват правилно поставените задачи и проявяват творческа активност и въображение.
ОН „Физическа култура”: През цялата година децата активно и с желание изпълняваха утринна гимнастика, различни физически упражнения, като се стремяха към точност и прецизност. Умеят да прилагат изучените физически упражнения в игри. Разбират значимостта на двигателната дейност за здравето си, умеят да използват спортни обекти и съоръжения, спортни уреди и пособия в спортни игри и упражнения, имат достатъчно добре развити двигателни качества: сила, ловкост, бързина, издръжливост, гъвкавост. Прилагат физически упражнения правилно в игри и умеят да спазват правила и да се съобразяват със съиграчите си.
ОН „КТ”: Децата притежават следните умения: изработват изделие, спазвайки етапи на работа, техники и указания, работят умело с хартия, картон и други изделия, изрязват по крива и права линия, прегъват, лепят, самообслужват се и подреждат грижовно вещите си и кътовете след игра.
8. Допълнителни педагогически дейности.

1. Народни танци - ПТС „Детство“- с ръководител: Елена Тетева/цялата група с изключение на детето със СОП/
2. Английски език: 20 деца от групата посещаваха ситуациите по английски език.
9. Вътрешна и външна квалификационна дейност

Вътрешна квалификация: г-жа Р. Митрина и г-жа А. Благолажова са участвали в ежемесечни семинари, проведени с целия педагогически екип на ДГ „Дъга”.
     Външна квалификация: г-жа Митрина взе участие в следните квалификационни курсове:
- „Използване на информационни и комуникационни технологии /ИКТ/ в детската градина и училището;

- „ Методика на обучението по БДП”;
- Придобиване на четвърта ПКС.
Г-жа Благолажова взе участие в следните квалификационни курсове:
- „Облачните технологии в образованието“;
- „Придобиване на знания и формиране на базови и практически умения, свързани със защита на децата и учениците при бедствия и кризисни ситуации и оказване на първа помощ“.

10. Материално-техническа и игрово-дидактична база

През изминалата учебна година материално-техническата и игрово-дидактична база в групата се обогати и подобри благодарение на съдействието на родителите. С тяхна помощ бяха закупени: часовник, принтер, цифри и букви, настолни и образователни игри, книжки, пъзели, кофички, лопатки, обръчи и две футболни топки.            С помощта на родителите бе обогатен гардеробът с атрибути и дрехи за тържества.
11. Взаимодействия с обществени фактори- семейство.
11.1. Взаимодействие със семейството:
- Есенен празник „Празник на хляба”/октомври/;
- Ден на Християнското семейство/ноември/;

- „Опознавам моята родина”/март/;
- Концерт – изпращане на подготвителните групи/май/.
Родителите бяха включени в  украсата на занималнята за всички празници през годината, проведени бяха открити уроци и  родителски срещи с тях.              
11.2 Взаимодействие с обществеността:
- През месец октомври беше организирано посещение на РС „ПБЗН”. Децата имаха удоволствието да разгледат пожарната, да видят колите, гаража, инструментите. На децата им беше много интересно и бяха много щастливи.
- Във връзка с националната седмица на четенето на 22.10.2018 г. в групата имахме посещение от деца от 10-ти клас на ПГ „Иван Сергеевич Аксаков”, които прочетоха приказки на децата.
- На 1-ви ноември децата от двете подготвителни групи присъстваха на откриването на  паметника на Захари Стоянов.
- През месец  ноември беше организирано посещение от децата на МВР- Пазарджик, по случай празника на полицията на 8-ми ноември. Децата подариха стихотворения и картички на служителите на МВР, а те запознаха децата със екипировката/палка, щит, белезници, каска, пистолет/, показаха на децата патрулна кола и пуснаха сирена, най-голямо беше вълнението на децата, когато служителите ги запознаха с полицейско куче.
- През месец февруари, децата от двете подготвителни групи поднесоха цветя пред паметника на Апостола – Васил Левски.
- През месец март децата от групата посетиха Регионален исторически музей- гр. Пазарджик, като посещението им бе обвързано с предстоящото тържество „Опознавам моята родина”

 - 10-ти май – „Световен ден на физическата активност”- гости на ДГ „Дъга” бяха представители от РЗИ- Пазарджик. Инспекторите изнесоха презентация на децата за ползите от физическата активност и здравословното хранене.
- През месец май децата от групата взеха участие във фестивала на детското творчество „Пролетна магия”, където спечелиха Гранд при.
 - През цялата година децата от IV-б група със съдействието на родител/Николай Златанов/ от групата взеха участие в състезания за ориентиране, проведени както в региона, така и в други градове на България, със съдействието на: СКО „Маратонец”- някои от децата бяха наградени с грамоти и медали.
- През цялата учебна година ДГ „Дъга” работи с Драматично-куклен театър „К. Величков”- град Пазарджик, като ежемесечно децата гледат театрални постановки.
Музикалното възпитание на децата в детската градина представлява своеобразен процес, при който възпитанието чрез музика е органично обвързано с възпитанието. 
В детската градина има музикален ръководител, който независимо от задължителния  норматив, подготвя децата  за всички изяви  в концерти и участия.

Първа група 

При децата от  3-4 г. възраст започна формирането на  музикалното им внимание като заучават песни, в които словесният текст улеснява възприемането на музика. Музикалният материал за слушане предизвиква емоционално реагиране от страна на децата и те с удоволствие се включват в разучаването на  песни и движения с музика. Децата изграждаха навика за пеене с естествен глас, без напрежение, като се запазва красивата звучност на детският  глас. Те усвояваха макар и елементарни стъпки и движения  по подражателен път,като  долавяха характера, промените в темпото или мелодията на музиката.


Втора група

Както при първа възрастова група така и при втора група са използвани методи и похвати осъществени на базата на подражателния път. Децата започнаха  по-точно  да възпроизвеждат мелодията и текста на песента. Реагираха  по адекватно и активно на движенията с музика. Изживяваха с голяма емоция предстоящите тържества и мероприятия. Набора от музикални инструменти е много по широк и децата постепенно и с интерес се опитваха да свирят на различните музикални инструменти.

Трета група 

В трета възрастова група децата умеят с повече внимание и по-целенасочено да слушат музика с програмно съдържание. Участваха по-активно при музикалния анализ, съпреживяваха музикално-художественото съдържание. Децата в тази възраст по-точно възпроизвеждаха мелодията на песента, изпяваха ясно думите, поради нарасналите певчески и говорни възможности. При изпълнение на песните те имаха по-голяма съгласуваност,  едновременно започваха дадена фраза или след интродукция. Децата започнаха по-самостоятелно да съгласуват движенията си с темпото и силата на музиката,  с промените в мелодията и метроритъма, с началото и края на творбата, с характера и жанра на музикалното произведение.

Четвърта група 

В четвърта група има по-широко приложение на словесното обяснение и беседата, без да се намалява естествено, ролята на образеца и показа. По този начин децата са по-самостоятелни и разширяват кръгът от трайни познания за музиката. Децата имаха по-големи певчески и хорови умения, правилно звукообразуване и дишане, ясна дикция, точно възпроизвеждане  на мелодията и ритъма, съгласуваност.

При движенията с музика, децата усъвършенстваха придобитите музикално-двигателни умения. Чрез разнообразния и сложен материал децата постигнаха по-качествено и по-красиво изпълнение на движенията при музикалните игри и танци.

Работа с родители:


Добрите резултати във всички групи се дължат и на доброто взаимодействие със семейството по посока на обогатяване и естетизация на пространствено-предметната среда в групите от една страна и разширяване знанията на децата за поведенческа култура от друга. В ДГ имаме основано Училищно настоятелство и съпричастността на родителите е голяма.  Направихме ги  активни участници в празници, тържества  и открити моменти, подобряване на материално техническата база, организирането на здравни и възпитателни беседи.

В началото на  учебната година във всяка група е изработен  план за работа с родителите.

Проведени са родителски срещи ,на които е обсъдена организацията на режима и възпитателно  образователния процес в детската градина. Проучени са  и анализирани желанията, интересите  и мотивацията на родителите за стила, форми на работа в детската градина. Ежедневно  се провеждат консултации с родителите за разширяване тяхната компетентност по отношение на общуването,възпитанието и обучението  вкъщи и детската градина. Непрекъснато се  поддържат родителските табла с полезна информация и резултати от работата.

В работата  си всички учители се стремят към тясно взаимодействие със семейството, давайки възможност на родителите да се включат във възпитателно образователния процес на групата като равноправни партньори и помощници
През тази учебна година това беше и наша приоритетна цел. Тази цел реализирахме чрез работа по мини-проекти във всяка група.

Съвместните мероприятия проведени с родителите през тази учебна година бяха насочени основно към реализирането на задачите от отделните проекти. 

Отзивчивостта на родителите се дължи на това, че:
 1. Бяха подробно запознати в началото на учебната година, на родителска среща /м. септември/ с всички нормативни документи на ДГ.

2. Бяха уведомени още в началото за намеренията ни през предстоящата учебна година, като обсъдихме предложенията заедно и взехме решение какво ни предстои и как да го осъществим.

3. Уверихме ги, че можем много и ще дадем всичко от нас като педагогически специалисти и хора обичащи децата.

4. Предложихме им всичко, което правим, да го правим заедно! Само тогава резултатът ще бъде по-добър, а децата- щастливи и умни!
- Родителски срещи по групи.

   
- Кулинарно състезание между родителите на ДГ „Дъга“.
- Активно включване на родителите в различни мероприятия на групите и ДГ.
- Здравни беседи и консултации.

- Открити уроци пред родителите, във връзка с реализацията на мини-проектите в групите. 
- Анкети с родителите.
- Празници и развлечения: „Отново заедно”, „Празник на хляба“ в двора на детската градина; спортен празник, „Денят на християнското семейство“- тържество пред родителите; Осмомартенски тържества пред родителите; Коледни тържества по групите.
-  Екскурзия с деца и родители до Фабрика за шоколад „Гайо”- гр. Пловдив.

- Дарителска акция съвместно с родители.
- „Мама, татко и аз творим”- работа по иновативна програма.
- Изработване на развиващи игри от родителите- работа по иновативна програма.
- Великденски празник- боядисване на яйца  във всяка група съвместно с родителите.
    В дейностите, които избрахме за осъществяване задачите по темата, искахме да покажем начините за формиране на отношение към другите, към правилата, книжките, играчките, към учителите, родителите, природата, родината и всичко, което ни заобикаля.
Изводите, които можем да направим от работата ни по мини-проекта са следните:

· За успешното развитие и възпитание на децата от предучилищна възраст от изключително важно значение е съвместната работа с родителите, тяхното разбиране, помощ и активно участие в дейностите, организирани в ДГ.

· За изграждането на ценностна система е необходимо формиране  на система от правила и постоянни усилия за тяхното спазване.

· Възрастните във всеки един момент трябва да постъпват не както им се иска, а както трябва, за да бъдат положителен пример за своите деца.

· Произведенията на детската литература могат с успех да се използват за изграждане на представи за добро и лошо, за красиво и грозно, за любов към родителите, приятелите и родното място.

· Детето трябва да се приема такова, каквото е и не бива да се забравя, че то принадлежи на времето, в което живее.

· Предучилищната възраст е изключително важна за по- нататъшния живот на детето, в която то се нуждае от положителен пример и морална подкрепа.

Родителите на децата дариха средства, с които закупихме костюми и дидактични материали за подпомагане и разнообразяване възпитателно- образователната работа с децата- статив, параван за куклен театър, образователни игри, сорса, мозайки, пъзели и книжки.
         Детската градина разполага с необходимата програмно-методическа документация за различните възрастови групи. Системно се води задължителната документация, съгласно изискванията на  ЗПУО и Наредба №5 за предучилищното и училищно образование. През месец септември са проведени първите педагогически съвети и съвещания, на който са обсъдени и приети промените в Правилник на детското заведение, ПВТР, Правилник за ЗБУТ и План за действие при БАК. Резултатите от извършените проверки по спазване изискванията на посочените правилници показват следното:

· Няма груби нарушения на ПВТР – спазват се трудовата и технологична дисциплина, опазва се материалната база.
- Не се нарушават изискванията на Правилника на детското заведение.
- За осигуряване на безопасни условия на възпитание, обучение и труд работихме по отношение на:
 а/ деца- нови дидактични шкафове; закупуване на нова и своевременен ремонт на наличната материално-техническа база.
б/ персонал- закупуват се редовно и достатъчно количество перилни и почистващи препарати. Закупени бяха работни облекла на целия  персонал.

 Материално-техническа и игрово-дидактична база:

Работим в условията на икономическа криза, но въпреки това със съдействието на УН се закупува и подменя МТБ. 

През летния период предстои да се извършат частични ремонтни дейности  в детската градина.

       Медицинското обслужване е целогодишно, осъществява се от  медицинска сестра, която следи за редовността на документите на приетите деца, за задължителните имунизации, за общото здравословно състояние на децата. Медицинската  документация се съхранява в здравния кабинет, оборудван със спешен шкаф, в който се съхраняват и периодически се обновяват лекарства и превързочни материали.

        Директорът на детската градина организира, контролира и отговаря за цялостната дейност в детската градина. През изминалата учебна година бяха извършени 70 планирани проверки.
Дейностите на директора, свързани с наблюдение и контрол са отразени в  Приложение 1, след доклада.

Обект на проверките по групите бяха:

1. Използване на иновационни интерактивни практики на педагогическо взаимодействие.
2. Планиране на образователно–възпитателната работа в детската градина и прилагане на одобрената от МОН програмно–методическа документация.
3. Взаимодействие в групата, колегията и родителите.
4. Организация на игровата дейност, кътовете за дейност по избор.

Предмет:

Качеството на образователно – възпитателния процес.

Съдържание и основни въпроси на проверката: Подготовка, условия, взаимодействие, общуване, реализация на поставените цели и задачи от проверявания, целесъобразност на използваните методи, техники, причини и т.н. оценка на работата, изводи, препоръки.

Текущи проверки:

Цел: Ежедневна готовност на учителите и обслужващия персонал за качествено провеждане  на всяко звено от дневния режим на децата, административно–стопанските и финансови въпроси, хигиената и здравеопазването: Срок – ежедневно. 

Форми на проверката– пряко наблюдение на директора на следните дейности: Дисциплината, Правилника по ЗБУВОТ, Правилника за вътрешния трудов ред, Решения на Педагогическия съвет, работата на ЗАС, дейността на медицинския персонал,отговорности и опазване на материалната и дидактичната база.

Тематична проверка. Тема: Интерактивни форми на педагогическо взаимодействие в детската градина.

Цел: „Стимулиране свободата на педагога за изявяване  на актуален стил, въображение и професионални качества, които целенасочено да моделират развитието на детската психика с оглед пълноценната реализация на личността в бъдещето й развитие”.

Хигиена на здравето:

1. Контрол на здравно – хигиенните норми съобразно Наредба № 3 на МЗ – срок – ежеседмично;

2. Контрол по спазване на лечебно – профилактичната дейност в детската градина – срок – ежемесечно;

3. Контрол на водената документация в медицинския кабинет – срок – през месец;

4. Контрол върху системата за самоконтрол и поведение:

А) Контрол върху програмите за прилагане на добри хигиенни практики;

Б) Контрол върху дейностите за осигуряване безопасността на храните;

В) Контрол върху водене на документацията по самата организация на работа в детската градина.

 Работа с родители:
1. Ангажиране на Училищното настоятелство при решаване на въпроси, свързани с подобряване на материалната база.
2. Засилване на взаимодействието с педагогическите активи по групи за постигане на синхрон между семейното възпитание и това в детската градина.
3. Съдействие от родителите при подготовка и провеждане на мероприятия в детската градина.

4. Изготвяне на график за провеждане на родителски срещи.
5. Запознаване на родителите с Правилника за дейността на детската градина.
6. Консултации за родители на тема: „Агресията при децата от предучилищна възраст”.
7. Обучение на тема: “Детето и личната му безопасност на училище и вкъщи”.

Работа с неправителствени организации и местната власт е свързана със създаване на условия за успешно сътрудничество с НПО, Община Пазарджик, РУО на МОН,  и други институции за устойчивост и продължение на дейностите по проектите.

Административно–стопанска дейност.

1. Извършване на инвентаризация на детската градина – основна сграда и филиал.
2. Спазване на реда в методичния кабинет и базата за оперативен материал по групите.
3. Осигуряване на условия за извършване на периодичен ремонт и поддръжка на помещенията в сградата.
4. Осигуряване на условия за извършване на ремонт в складовите помещения на кухнята на ДГ и занималните в две групи.


Изброените констатации  показват, че е подобрена  пространствено-предметната среда в групите, осигуряваща на децата чувство на увереност и сигурност. Няма груби нарушения на ПВТР, работи се за поддържането на добра хигиена, спазват се изискванията на ЗБУТ и ДОС. Продължава да се разширява участието на родителите, като активен фактор във възпитателния процес за изграждане на поведенческа култура у децата.

            Вътрешната квалификационна дейност подпомага медико-педагогическия и помощно-обслужващ персонал творчески да прилагат всичко ценно постигнато от педагогическата теория и практика.

Отчитайки цялостната си дейност, колектива на нашата детска градина си поставя  следните задачи за своята бъдеща работа:

 1. Да се продължи и занапред активната работа с родителите в следните насоки:

 - да се активизират родителите да изискват редовна информация за индивидуалните постижения на децата си.

 - да се акцентува върху индивидуалните срещи с родители ,засягащи педагогически консултации от страна на учителите.

 - да се включват родители в планирани и непланирани ситуации, празници, тържества, екскурзии и походи,

2. Да се стимулира детската игра и в максимална степен да се използват игрови методи и похвати в педагогическото взаимодействие учител-дете.

3. Да се акцентува върху индивидуалната работа с деца срещащи обучителни трудности.

4. Да се използва максимално времето за закаляване  и придобиване на хигиенни навици.

5. Да се използват максимално ПИ, СПУИ, народните игри за доразвиване на физическата дееспособност.

6. Да се стимулират децата за участие в конкурси,фестивали и участия извън ДГ.

7. Да се оформи естетически двора на ДГ.

   Тези задачи ще бъдат основата, върху която предстои да се структурира дейността на детското заведение през учебната 2019/2020 година. Усилията ще са насочени към претворяване в работата с децата на всичко ценно постигнато от психолого-педагогическата теория и практика за качествена подготовка на децата за училище. Предвиждаме творчески да прилагаме педагогически подходи за работа с настроение и резултатност.

           Докладът-анализът е приет на педагогически съвет, проведен на 27.06.2019 г. с протокол №09/27.06.2019 г.

Директор на ДГ „Дъга”:………………….

                                     /Татяна Атанасова/

	32. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „ОС“  

	Детски учител-

III-та група- филиал „Явор“

Г. Тасева
	отразени в протокол
	№32/30.10.2018 г.

	33. Тематична



	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „Математика“  

	Детски учител-

III-та група- филиал „Явор“

Т. Воденичарова
	отразени в протокол
	№33/31.10.2018 г.

	34. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14, т. 18 и т. 19 от Наредба №12/01.09.2016 г. и чл. 4, ал.1,т.1,4 от Инструкция №1/ 23.01.1995 г.


	Спазване изискванията за водене на зад. документация, изискванията от длъжностната характеристика, ПВТР и ЗБУТ
	Домакин- Ст. Благоева
	отразени в протокол
	№34/06.11.2018 г.

	35. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН„ОС“  
Я „СЗС”- БДП

	Детски учител-

III-та група- 
Ив. Пампова
	отразени в протокол
	№35/12.11.2018 г.

	36. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „ОС“  
Я „СЗС”-БДП

	Детски учител-

II-а група- 
Г. Лилова
	отразени в протокол
	№36/12.11.2018 г.

	37. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „ОС“  
Я „СЗС”-БДП

	Детски учител-

II-б група- 
Д. Серафимова
	отразени в протокол
	№37/12.11.2018 г.

	38. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „ОС“  
Я „СЗС”-БДП

	Детски учител-

IV-а група- 
П. Кънева
	отразени в протокол
	№38/13.11.2018 г.

	39. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18  от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	ЗАС- Д. Енева
	отразени в протокол
	№39/19.11.2018 г.

	40. Административна


	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18 от Наредба №12/01.09.2016 г. и чл. 4, ал.1,т.2,3,6,7 от Инструкция №1/ 23.01.1995 г.

	Спазване на  изискванията за водене на зад. документация, изискв. от длъжн. х-ка, ПВТР, ПЗБУТ и др. норм. документи
	Готвач- Н. Русева

Пом.-готвач- В. Тинчева
	отразени в протокол
	№40/22.11.2018 г.

	41. Текуща
	чл. 258, ал. 1 от ЗПУО, чл. 19, ал. 1 и ал. 2, т. 1 от Наредба №12/ 01.09.2016 г. и чл. 4, ал.1,т.2.3.7 от Инструкция №1/ 23.01.1995 г.

	Работното време в ДГ
	Учители I–ва смяна: П. Кънева, Ан. Благолажова, В. Дамянова, Д. Серафимова, Г. Атанасова, Ив. Пампова
Пом възп.: Сн. Пунчева, М. Корунова
	отразени в протокол
	№41/05.12.2018 г.

	42. Текуща

	чл. 258, ал. 1 от ЗПУО, чл. 19, ал. 1 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.
	Наличност и количества на хранителните продукти


	Склад хранителни продукти
	отразени в протокол
	№42/21.12.2018 г.

	43. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14, т. 18  и т. 19 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	Огняр- Г. Ибушев
	отразени в протокол
	№43/10.01.2019 г.

	44. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика и др. норм. документи
	Счетоводител- С. Янева
	отразени в протокол
	№44/24.01.2019 г.

	45. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика 
	Касиер-домакин- Ст. Николова
	отразени в протокол
	№45/30.01.2019 г.

	46. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14, т. 18  и т. 19 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	Огняр- филиал „Явор“- П. Велчев
	отразени в протокол
	№46/07.02.2019 г.

	47. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	Мед. сестра- Ел. Бангеева
	отразени в протокол
	№47/07.02.2019 г.

	48. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	Мед. сестра- Р. Машева
	отразени в протокол
	№48/07.02.2019 г.

	49. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „БЕЛ“  

	Детски учител-

I-ва група-
Г. Атанасова
	отразени в протокол
	№49/21.02.2019 г.

	50. Тематична
	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.


	Организацията и провеждането на тържества с родители по повод 8-ми март.
	Учителите на IV-а група,  II-а група, IV-б група, II-б група, III-та група и III-та група- филиал „Явор“
	отразени в протокол
	№50/15.03.2019 г.

	51. Текуща

	чл. 258, ал. 1 от ЗПУО, чл. 19, ал. 1 и ал. 2, т. 1 и т. 14 от Наредба №12/ 01.09.2016 г. и чл. 4, ал.1,т.1,4 от Инструкция №1/23.01.1995 г.
	Спазване изискванията за водене и съхранение на дневниците, и нанасянето на проведените учебни занимания от учителките
	Детски  учителки от I-ва  група,I-ва   група- филиал „Явор”, III-та група и IV-б  група
	отразени в протокол
	№51/18.03.2019 г.

	52. Текуща

	чл. 258, ал. 1 от ЗПУО, чл. 19, ал. 1 и ал. 2, т. 1, т. 2, т. 14 и т. 18 от Наредба №12/01.09.2016 г. и чл. 4, ал.1,т.1,2,3,4,7 от Инструкция №1/ 23.01.1995 г.
	Спазване изискванията за водене на зад. документация, изискванията от длъжностната характеристика, ПВТР и ЗБУТ. Изпълнение на ДОС. Организация на УВР
	Учител по музика- Т. Павлова
	отразени в протокол
	№52/21.03.2019 г.

	53. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „ОС“  
Я „КНЦ”

	Детски учител-

II-б група-
М. Янкова
	отразени в протокол
	№53/08.04.2019 г.

	54. Тематична


	чл. 258, ал. 1 от ЗПУО, чл. 19, ал. 1 и ал. 2, т. 1, т. 2 от Наредба №12/ 01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Изпълнение на ДОС. Организация на УВР- ОН „Математика“  

	Детски учител-

IV-б група- 
Ан. Благолажова
	отразени в протокол
	№54/09.04.2019 г.

	55. Текуща

	чл. 258, ал. 1 от ЗПУО, чл. 19, ал. 1 и ал. 2, т. 1 и т. 14 от Наредба №12/ 01.09.2016 г. и чл. 4, ал.1,т.1,4 от Инструкция №1/23.01.1995 г.
	Спазване изискванията за водене и съхранение на дневниците, и нанасянето на проведените учебни занимания от учителките
	Детски  учителки от I-ва  група,II-а  група, III-та група и IV-б  група
	отразени в протокол
	№55/12.04.2019 г.

	56. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	Мед. сестра- Ел. Бангеева
	отразени в протокол
	№56/12.04.2019 г.

	57. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 от Наредба №12/ 01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика и др. норм. документи
	Счетоводител- С. Янева
	отразени в протокол
	№57/12.04.2019 г.

	58. Административна
	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 от Наредба №12/ 01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика 
	Касиер-домакин- Ст. Николова
	отразени в протокол
	№58/08.05.2019 г.

	59. Административна


	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14, т. 18 и т. 19 от Наредба №12/01.09.2016 г. и чл. 4, ал.1,т.2,3,7 от Инструкция №1/ 23.01.1995 г.
	Спазване на ПВТР,ЗБУТ, длъжностната х-ка, хигиенизиране и воденето на зад. документация.
	Помощник-възпитателите от всички групи 
	отразени в протокол
	№59/08.05.2019 г.

	60. Административна


	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18 от Наредба №12/01.09.2016 г. и чл. 4, ал.1,т.2,3,6,7 от Инструкция №1/ 23.01.1995 г.

	Спазване на  изискванията за водене на зад. документация, изискв. от длъжн. х-ка, ПВТР, ПЗБУТ и др. норм. документи
	Готвач- Н. Русева

Пом.-готвач- В. Тинчева
	отразени в протокол
	№60/13.05.2019 г.

	61. Административна


	чл. 258, ал. 1 от ЗПУО, чл. 19, ал. 1 и ал. 2, т. 1 и  т. 14 от Наредба №12/ 01.09.2016 г. и чл. 4, ал.1, т.1 и т. 4 от Инструкция №1/ 23.01.1995 г.
	Спазване изискванията за водене на задължителната документация в групата
	Детски учители

IV-a група 
Д. Божкова 
П. Кънева
	отразени в протокол
	№61/17.05.2019 г.

	62. Административна


	чл. 258, ал. 1 от ЗПУО, чл. 19, ал. 1 и ал. 2, т. 1 и  т. 14 от Наредба №12/ 01.09.2016 г. и чл. 4, ал.1, т.1 и т. 4 от Инструкция №1/ 23.01.1995 г.
	Спазване изискванията за водене на задължителната документация в групата
	Детски учители

IV-б група 
Ан. Благолажова 
Р. Митрина
	отразени в протокол
	№62/17.05.2019 г.

	63. Административна


	чл. 258, ал. 1 от ЗПУО, чл. 19, ал. 1 и ал. 2, т. 1 и  т. 14 от Наредба №12/ 01.09.2016 г. и чл. 4, ал.1, т.1 и т. 4 от Инструкция №1/ 23.01.1995 г.
	Спазване изискванията за водене на задължителната документация в групата
	Детски учители

I-ва група 
Ем. Славкова

Г. Атанасова
	отразени в протокол
	№63/22.05.2019 г.

	64. Административна


	чл. 258, ал. 1 от ЗПУО, чл. 19, ал. 1 и ал. 2, т. 1 и  т. 14 от Наредба №12/ 01.09.2016 г. и чл. 4, ал.1, т.1 и т. 4 от Инструкция №1/ 23.01.1995 г.
	Спазване изискванията за водене на задължителната документация в групата
	Детски учители

II-а група 
В. Дамянова
Г. Лилова
	отразени в протокол
	№64/22.05.2019 г.

	65. Административна


	чл. 258, ал. 1 от ЗПУО, чл. 19, ал. 1 и ал. 2, т. 1 и  т. 14 от Наредба №12/ 01.09.2016 г. и чл. 4, ал.1, т.1 и т. 4 от Инструкция №1/ 23.01.1995 г.
	Спазване изискванията за водене на задължителната документация в групата
	Детски учители

II-б група 
Д. Серафимова
М. Янкова
	отразени в протокол
	№65/22.05.2019 г.

	66. Административна


	чл. 258, ал. 1 от ЗПУО, чл. 19, ал. 1 и ал. 2, т. 1 и  т. 14 от Наредба №12/ 01.09.2016 г. и чл. 4, ал.1, т.1 и т. 4 от Инструкция №1/ 23.01.1995 г.
	Спазване изискванията за водене на задължителната документация в групата
	Детски учители

III-та група 
Ив. Пампова
В. Костадинова
	отразени в протокол
	№66/28.05.2019 г.

	чл. 258, ал. 1 от ЗПУО, чл. 19, ал. 1 и ал. 2, т. 1 от Наредба №12/ 01.09.2016 г. и чл. 4, ал.1,т.2.3.7 от Инструкция №1/ 23.01.1995 г.

	Работното време в ДГ
	Учители I–ва смяна: П. Кънева, Ан. Благолажова, Г. Лилова, Д. Серафимова, Г. Атанасова, Ив. Пампова

Пом.-възп.: Сн. Пунчева, М. Корунова, Д. Благова

Общ работник- Др. Георгиева

Домакин- Ст. Благоева,

Счетоводител- С. Янева
	отразени в протокол
	№67/29.05.2019 г.

	68. Текуща

	чл. 258, ал. 1 от ЗПУО, чл. 19, ал. 1 от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.
	Наличност и количества на хранителните продукти


	Склад хранителни продукти
	отразени в протокол

	чл. 258, ал. 1 от ЗПУО, чл. 19, ал. 1 и ал. 2, т. 1,   т. 14 и т. 18  от Наредба №12/01.09.2016 г. и чл. 4, ал.1,т.1,4 от Инструкция №1/23.01.1995 г.

	Спазване изискванията за водене на зад. документация, изискванията от длъжностната характеристика, ПВТР и ЗБУТ
	ЗАС- Д. Енева
	отразени в протокол
	№69/31.05.2019 г.

